cyanic-selkie/wikianc huggingface dataset:
സൂട്ടീ ആൽബട്രോസ്സ്
സവിശേഷതകൾ
ദക്ഷിണധ്രുവത്തിനു സമീപമായി ദക്ഷിണ ഇന്ത്യൻ മഹാസമുദ്രത്തിലും ദക്ഷിണ അറ്റ്ലാന്റിക് മഹാസമുദ്രത്തിലും  ഇവയെ  കണ്ടുവരുന്നു. 42,000 ആണ് ഇവയുടെ ഇന്നത്തെ ജനസംഖ്യ. 200 cm നീളമുള്ള ഇവയ്ക്കു ഏകദേശം 2.4 കിലോ തൂക്കം ഉണ്ട്. ഒരു തവണ ഒരു മുട്ടയാണ്‌ ഇത് ഇടുന്നത്.ആൺ പക്ഷിയും പെൺ പക്ഷിയും അടയിരിക്കുന്നു.
അവലംബം
വർഗ്ഗം:കടൽപക്ഷികൾ
ദ സീക്രട്ട് ഇൻ ദെയർ ഐസ്
2009 ൽ ഇറങ്ങിയ ഒരു അർജന്റീനിയൻ-സ്പാനിഷ് ക്രൈം ഡ്രാമ ചലച്ചിത്രമാണ് ദ സീക്രട്ട് ഇൻ ദെയർ ഐസ് (സ്പാനിഷ്: എൽ സീക്രെട്ടൊ ദെ സുസ് ഓഹോസ്). ചിത്രത്തിന്റെ നിർമ്മാണം, സംവിധാനം, തിരക്കഥ, എഡിറ്റിംഗ് എന്നിവ നിർവഹിച്ചത് യുവാൻ ഹോസെ കാംപാനെല്ലയാണ്. എഡ്വേർഡൊ സച്ചേരിയുടെ ലാ പ്രെഗുന്ത ദെ സുസ് ഓഹോസ് (“ദ ക്വെസ്റ്റ്വൻ ഇൻ ദെയർ ഐസ്”) എന്ന നോവലിനെ ആസ്പദമാക്കിയാണ് ചിത്രം നിർമിച്ചത്. അർജന്റൈൻ, സ്പാനിഷ് കമ്പനികൾ സംയുക്തമായാണ് ഈ ചലച്ചിത്രം നിർമിച്ചത്.
1974 ൽ ഒരു ബലാത്സംഗവും കൊലപാതകവും കൈകാര്യം ചെയ്യുന്ന ഒരു കോടതി ജീവനക്കാരന്റെയും ജഡ്ജിയുടെയും വേഷത്തിൽ റിക്കാർഡോ ഡാരിനും സോളിഡാഡ് വിയ്യാമിലും അഭിനയിക്കുന്നു. 25 വർഷത്തിന് ശേഷം ഈ സംഭവത്തെക്കുറിച്ചും അവരുടെ നഷ്ട പ്രണയത്തെക്കുറിച്ചും ഈ ചിത്രം വരച്ചുകാണിക്കുന്നു. ഹോളിവുഡിലും സ്പെയിനിലും ധാരാളം അവാർഡുകൾ ഈ ചിത്രം നേടി. 82 ആം അക്കാദമി അവാർഡുകളിൽ നേടിയ മികച്ച വിദേശഭാഷാ ചിത്രത്തിനുള്ള അക്കാദമി പുരസ്കാരം ആണ് അതിൽ ഏറ്റവും ശ്രദ്ധേയമായത്. 1985 ൽ ദ ഒഫീഷ്യൽ സ്റ്റോറി എന്ന ചിത്രത്തിനു ശേഷം ഈ നേട്ടം കൈവരിച്ച രണ്ടാം അർജന്റീനിയൻ ചിത്രമാണിത്. ഇതോടെ രണ്ടു തവണ ഈ ഇനത്തിൽ അക്കാദമി അവാർഡ് നേടുന്ന ആദ്യ ലാറ്റിൻ അമേരിക്കൻ രാജ്യമായി അർജന്റീന. ഓസ്‌കർ നേട്ടത്തിനു മൂന്ന് ആഴ്ച്ച മുൻപ് മികച്ച വിദേശ ചിത്രത്തിനുള്ള ഗോയ അവാർഡും ഈ ചിത്രം നേടി. അക്കാദമി അവാർഡിന്‌ തത്തുല്യമായ സ്പാനിഷ് അവാർഡ് ആണ് ഗോയ അവാർഡ്. അർജന്റീനയുടെ ചരിത്രത്തിൽ ഏറ്റവും കൂടുതൽ വരുമാനം നേടുന്ന രണ്ടാമത്തെ ചിത്രമാണ് ഇത്.
2016 ൽ ബിബിസി അന്തർദേശീയ നിരൂപകരെ ഉൾപ്പെടുത്തി നടത്തിയ ഒരു അഭിപ്രായ വോട്ടെടുപ്പിൽ ഇരുപത്തിയൊന്നാം നൂറ്റാണ്ടിലെ ഏറ്റവും മികച്ച 100 ചലച്ചിത്രങ്ങളിൽ ഒന്നായി ദ സീക്രട്ട് ഇൻ ദെയർ ഐസിനെ തെരെഞ്ഞെടുത്തു.
കഥാസാരം
ജോലിയിൽ നിന്ന് വിരമിച്ച ബെന്യാമിൻ എസ്പോസിറ്റോ തന്റെ ആദ്യ നോവൽ എഴുതാനുള്ള ശ്രമത്തിലാണ്. എന്നാൽ ഒരു തുടക്കം കിട്ടാതെ ബുദ്ധിമുട്ടുന്ന അയാൾ ജഡ്ജി ആയ ഐറീൻ മെനൻഡേസ് ഹേസ്റ്റിങിനെ കാണാൻ അവരുടെ ഓഫീസിൽ എത്തുന്നു. 25 വർഷം മുൻപ് അവർ കൈകാര്യം ചെയ്ത ലിലിയാന കൊളോറ്റോ വധക്കേസ് ഒരു നോവൽ രൂപത്തിൽ എഴുതാനുള്ള ഉദ്ദേശ്യം ബെന്യാമിൻ ഐറീനെ അറിയിച്ചു.
1974 ൽ ബലാത്സംഗം ചെയ്തു കൊലപ്പെടുത്തിയ നിലയിൽ കൊളോറ്റോയുടെ മൃതദേഹം അവരുടെ വീട്ടിൽ കാണപ്പെടുന്നു. കൊലപാതകിക്ക് വധശിക്ഷ തന്നെ വാങ്ങികൊടുക്കും എന്ന് കൊളോറ്റോയുടെ ഭർത്താവ് റിക്കാർഡോ മൊറാലേസിന് എസ്പോസിറ്റോ ഉറപ്പുകൊടുക്കുന്നു. എന്നാൽ വധശിക്ഷയെ താൻ എതിർക്കുന്നു എന്ന് മൊറാലേസ് അഭിപ്രായപ്പെട്ടു. എസ്പോസിറ്റോ, സുഹൃത്തും സഹപ്രവർത്തകനായ പാബ്ലോ സന്തോവാൽ, മെനൻഡേസ് എന്നിവർ ചേർന്ന് കേസ് അന്വേഷണം ആരംഭിക്കുന്നു. എന്നാൽ മൂവർക്കും എന്തെങ്കിലും ചെയ്യാൻ കഴിയുന്നതിനു മുൻപ് എതിരാളിയായ റൊമാനോ നിരപരാധികളായ രണ്ടു തൊഴിലാളികളെ മർദിച്ചു കുറ്റം സമ്മതിപ്പിക്കുന്നു.
കൊളോറ്റോയുടെ പഴയ ചിത്രങ്ങളിൽ നിന്ന് ഇസിദോറോ ഗോമേസ് എന്ന വ്യക്തിയിൽ എസ്പോസിറ്റോയുടെ ശ്രദ്ധ പതിക്കുന്നു. ഈ ചിത്രങ്ങളിൽ അയാൾ കൊളോറ്റോയെ തന്നെ നോക്കിയിരുന്നത് കാണാം. ഗോമേസിനെ കാണ്മാനില്ല എന്നറിഞ്ഞ എസ്പോസിറ്റോയും സന്തോവാലും ചിവിൽകോയ് പട്ടണത്തിൽ ഉള്ള അയാളുടെ അമ്മയുടെ വീട്ടിൽ നുഴഞ്ഞു കയറുന്നു. അവിടെ നിന്ന് ഗോമേസ് അയച്ച കുറച്ചു കത്തുകൾ ലഭിച്ചെങ്കിലും തുമ്പുകളൊന്നും ലഭിച്ചില്ല. ഈ നിയമലംഘനം അറിഞ്ഞ ജഡ്ജി കേസ് ക്ലോസ് ചെയ്യുന്നു.
ഒരു വർഷത്തിന് ശേഷം ഗോമേസിനെ തേടി മൊറാലേസ് ബ്യൂണോസ്‌ ഐറെസിലെ റെയിൽവേ സ്റ്റേഷനുകളിൽ കാത്തു നിൽക്കുന്നത് എസ്പോസിറ്റോ കാണുന്നു. ഇതേ തുടർന്ന് കേസ് വീണ്ടും തുറക്കുന്നു. മെനൻഡേസിൽ നിന്നു അനുമതി ലഭിച്ചശേഷം സന്തോവാൽ നേരത്തെ ലഭിച്ച കത്തുകൾ വിശദമായി പഠിക്കുന്നു. ബ്യൂണോസ്‌ ഐറെസിലെ റേസിംഗ് ഫുട്‌ബോൾ ക്ലബ്ബിലെ കളിക്കാരെ കുറിച്ച് കാതുകളിൽ പ്രതിപാദിക്കുന്നത് ശ്രദ്ധിച്ച എസ്പോസിറ്റോയും സന്തോവാലും ക്ലബ്ബിന്റെ മത്സരങ്ങൾ കാണാൻ സ്റ്റേഡിയത്തിൽ പോവുകയും, നാലാം മത്സരത്തിനിടെ ഗോമേസിനെ പിടികൂടുകയും ചെയ്തു. ദീർഘ മായ ശ്രമത്തിന്റെ അവസാനം ഗോമേസിനെ കൊണ്ട് കുറ്റസമ്മതം നടത്താൻ മെനൻഡേസിനു കഴിയുന്നു.
1975 ൽ ഒരു അർജന്റീനയുടെ പ്രസിഡന്റ് പങ്കെടുക്കുന്ന ഒരു ടെലിവിഷൻ പരിപാടിയിൽ തന്റെ ഭാര്യയുടെ കൊലപാതകിയെ മൊറാലേസ് കാണുന്നു. സർക്കാരിന്റെ ഇന്റലിജൻസ് വിഭാഗത്തിൽ ജോലിചെയ്യുന്ന മുൻസഹപ്രവർത്തകൻ റൊമാനൊ തന്റെ സ്വാധീനം ഉപയോഗിച്ച് കുറ്റവാളിയെ മോചിപ്പിച്ചു എന്ന് മെനൻഡേസും എസ്പോസിറ്റോയും മനസ്സിലാക്കുന്നു. ഇത് ചോദ്യം ചെയ്യുന്ന ഇരുവരെയും റൊമാനൊ അപമാനിക്കുന്നു. താമസിയാതെ സന്തോവാൽ കൊലചെയ്യപ്പെടുന്നു.
ബാഹ്യ കണ്ണികൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അർജന്റീനൻ ചലച്ചിത്രങ്ങൾ
നേഷൻ അണ്ടർ സീജ്
'2013-ൽ പുറത്തിറങ്ങിയ ഒരു നോളിവുഡ് ചിത്രമാണ് നേഷൻ അണ്ടർ സീജ്', ബോക്കോ ഹറാം എന്നും അറിയപ്പെടുന്നു. ഇത് സംവിധാനം ചെയ്തത് പാസ്കൽ അമൻഫോയും എക്സിക്യൂട്ടീവ് നിർമ്മാണം ഡബിൾ ഡിയാണ്.
അവലംബം
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
വട്ടിപ്പന
വട്ടിപ്പന എന്ന മനോഹരമായ മലയോര മേഖലയിലേയ്ക്ക് തൊട്ടിൽപ്പാലത്തു നിന്നും 10 കിലോമീറ്റർ സഞ്ചരിച്ചാൽ എത്തിച്ചേരാവുന്നതാണ്. ധാരാളം വിനോദ സഞ്ചാരികൾ എത്തുന്ന ഒരു ഇടമാണിത്. പ്രകൃതി സൗന്ദര്യം വട്ടിപ്പനയുടെ മാറ്റു വർദ്ധിപ്പിക്കുന്നു. സൂര്യാസ്ഥമയം കാണുവാനും, കുരുടൻ കടവ് പാലവും വെള്ളച്ചാട്ടവും കാണുന്നതിനും നിരവധി. സന്ദർശകർ ഇവിടെ എത്തുന്നു. ലോകത്ത് ഏറ്റവും ഓയിൽ കണ്ടന്റ് ഉള്ള ഗ്രാബു ( കരയാമ്പു ) കൃഷി ചെയ്യുന്നതും വട്ടിപ്പനയിലാണ്.
നെഹ്‌റു മെമ്മോറിയൽ മ്യൂസിയം & ലൈബ്രറി
ഇന്ത്യൻ സ്വാതന്ത്ര്യ സമരത്തിന്റെ ചരിത്രം സംരക്ഷിക്കാനും പുനർനിർമ്മിക്കാനും ലക്ഷ്യമിട്ട് ന്യൂ ഡൽഹിയിലുള്ള ഒരു സ്ഥാപനമാണ് നെഹ്‌റു മെമ്മോറിയൽ മ്യൂസിയം & ലൈബ്രറി ( NMML ). തീൻ മൂർത്തി ഭവൻ കോംപ്ലക്‌സിനുള്ളിൽ സ്ഥിതിചെയ്യുന്ന ഇത് ഇന്ത്യൻ സാംസ്കാരിക മന്ത്രാലയത്തിന് കീഴിലുള്ള ഒരു സ്വയംഭരണ സ്ഥാപനമാണ്. ഇന്ത്യയുടെ ആദ്യ പ്രധാനമന്ത്രി ജവഹർലാൽ നെഹ്‌റുവിന്റെ മരണശേഷം 1964-ൽ സ്ഥാപിതമായതാണ് ഇത്. ആധുനികവും സമകാലികവുമായ ചരിത്രത്തെക്കുറിച്ചുള്ള അക്കാദമിക് ഗവേഷണം പ്രോത്സാഹിപ്പിക്കുന്നതിന് ഇത് ലക്ഷ്യമിടുന്നു. നെഹ്‌റു മെമ്മോറിയൽ ലൈബ്രറി ഇന്ത്യയുടെ പ്രഥമ പ്രധാനമന്ത്രിയെക്കുറിച്ചുള്ള ലോകത്തിലെ പ്രമുഖ റിസോഴ്‌സ് സെന്ററാണ്. അതിന്റെ ആർക്കൈവുകളിൽ മഹാത്മാഗാന്ധിയുടെ രചനകളും സി. രാജഗോപാലാചാരി, ബി.സി. റോയ്, ജയപ്രകാശ് നാരായൺ, ചരൺ സിംഗ്, സരോജിനി നായിഡു, രാജ്കുമാരി അമൃത് കൗർ എന്നിവരുമായി ബന്ധപ്പെട്ട രേഖകളും അടങ്ങിയിരിക്കുന്നു. 2010 മാർച്ചിൽ അത് അതിന്റെ ആർക്കൈവുകളുടെ ഒരു ഡിജിറ്റൈസേഷൻ പ്രോജക്റ്റ് ആരംഭിച്ചു. 2011 ജൂണിൽ 867,000 പേജുകളിലുള്ള കയ്യെഴുത്തുപ്രതികളും 29,807 ഫോട്ടോഗ്രാഫുകളും സ്കാൻ ചെയ്യുകയും 500,000 പേജുകൾ ഡിജിറ്റൽ ലൈബ്രറി വെബ്‌സൈറ്റിൽ അപ്‌ലോഡ് ചെയ്യുകയും ചെയ്തു. 'ജവഹർലാൽ നെഹ്‌റുവിന്റെ തിരഞ്ഞെടുത്ത കൃതികൾ, റസ്കിൻ ബോണ്ടിന്റെ മാൻ ഓഫ് ഡെസ്റ്റിനി, നെഹ്‌റു ആന്തോളജി'' (1980) എന്നിവ എൻഎംഎംഎല്ലിന്റെ ശ്രദ്ധേയമായ പ്രസിദ്ധീകരണങ്ങളിൽ ഉൾപ്പെടുന്നു.
നെഹ്‌റു മെമ്മോറിയൽ മ്യൂസിയം & ലൈബ്രറി വർഷങ്ങളായി ഇന്ത്യയിലുടനീളമുള്ള പണ്ഡിതന്മാരെയും ചരിത്രകാരന്മാരെയും പിന്തുണച്ചിട്ടുണ്ട്. അതിന്റെ ഫെലോഷിപ്പ് പ്രോഗ്രാമായ നെഹ്‌റു മെമ്മോറിയൽ ഫെലോഷിപ്പിലൂടെ ഇന്ത്യയിലെ ചില മികച്ച അക്കാദമിക് വിദഗ്ധർക്ക് ഇത് ധനസഹായം നൽകി. പിഎച്ച്‌ഡി പ്രബന്ധങ്ങൾ, റിപ്പോർട്ടുകൾ, പുസ്തകങ്ങൾ, ജേണലുകൾ, പത്രങ്ങൾ എന്നിവയുടെ രൂപത്തിൽ തൊഴിൽ സംബന്ധമായ വിഷയങ്ങളിൽ ഒരു വലിയ ശേഖരം ഉള്ളതിനാൽ സാമൂഹിക ശാസ്ത്രത്തിനായുള്ള ഡൽഹിയിലെ മികച്ച ലൈബ്രറികളിൽ ഒന്നാണിത്.
അവലോകനം
ലഘുചിത്രം|210x210ബിന്ദു| 1966 മുതൽ 1974 വരെ ലൈബ്രറി പ്രവർത്തിച്ചിരുന്ന [[തീൻ മൂർത്തി ഭവൻ]] ഒന്നാം ലോക മഹായുദ്ധത്തിൽ സേവനമനുഷ്ഠിച്ചതിന് ശേഷം ജോധ്പൂർ, ഹൈദരാബാദ്, മൈസൂർ എന്നീ മൂന്ന് ഇന്ത്യൻ നാട്ടുരാജ്യങ്ങളുടെ ബഹുമാനാർത്ഥം 1922-ൽ സ്ഥാപിച്ച മൂന്ന് പ്രതിമകളുടെ പേരിലാണ് നെഹ്‌റു മെമ്മോറിയൽ മ്യൂസിയവും ലൈബ്രറിയും തീൻ മൂർത്തി ഭവൻ എന്നറിയപ്പെടുന്നത്. കൊണാട്ട് പ്ലേസും ജൻപഥിന്റെ ചില ഭാഗങ്ങളും രൂപകൽപ്പന ചെയ്ത ശിൽപി റോബർട്ട് ടോർ റസ്സലാണ് ഇത് രൂപകൽപ്പന ചെയ്തത്. 30 ഏക്കറിൽ പരന്നുകിടക്കുന്ന ഇതിന്റെ നിർമ്മാണം 1929-ൽ തുടങ്ങി ഏകദേശം ഒരു വർഷത്തിനകം പൂർത്തിയാക്കി. ബ്രിട്ടീഷ്- ഫ്രഞ്ച് വാസ്തുവിദ്യയുടെയും മരപ്പണിയുടെയും ഒരു മാസ്റ്റർപീസ് ആണ് ഇത്. തുടക്കത്തിൽ ഫ്ലാഗ്സ്റ്റാഫ് ഹൗസ് എന്നറിയപ്പെട്ടിരുന്ന ഇത് ബ്രിട്ടീഷ് സൈന്യം കമാൻഡർ-ഇൻ-ചീഫിന്റെ വസതിയായി ഉപയോഗിച്ചിരുന്നു. സ്വാതന്ത്ര്യാനന്തരം, ഇന്ത്യയുടെ ആദ്യ പ്രധാനമന്ത്രി ജവഹർലാൽ നെഹ്‌റുവിന്റെ വസതിയായി ഈ വീട് ഏറ്റെടുത്തു. 1964-ൽ അദ്ദേഹത്തിന്റെ മരണശേഷം, നെഹ്‌റുവിയൻ കാലഘട്ടത്തെ പ്രത്യേകമായി പരാമർശിച്ചുകൊണ്ട് ആധുനിക ഇന്ത്യൻ ചരിത്രത്തിലെ മൗലികമായ ഗവേഷണം പ്രോത്സാഹിപ്പിക്കുന്ന ഒരു മ്യൂസിയമായും ലൈബ്രറിയായും തീൻ മൂർത്തി ഭവൻ മാറ്റണമെന്ന് തീരുമാനിച്ചു. അദ്ദേഹത്തിന്റെ ജന്മദിനമായ നവംബർ 14-ന് അന്നത്തെ രാഷ്ട്രപതി സർവേപ്പള്ളി രാധാകൃഷ്ണനാണ് ഇത് ഉദ്ഘാടനം ചെയ്തത്. ഇടത്ത്‌|ലഘുചിത്രം|200x200ബിന്ദു| ജവഹർലാൽ നെഹ്‌റുവിന്റെ മുറി 1966 ഏപ്രിൽ 1 ന് നെഹ്‌റു മെമ്മോറിയൽ മ്യൂസിയം ആൻഡ് ലൈബ്രറി സൊസൈറ്റി രൂപീകരിച്ചു. തുടക്കത്തിൽ, ബൽറാം നന്ദ അതിന്റെ സ്ഥാപക-ഡയറക്‌ടറുമായി അടുത്ത 17 വർഷത്തേക്ക് മ്യൂസിയവും ലൈബ്രറിയും അദ്ദേഹം ക്യൂറേറ്റ് ചെയ്‌തു.
കാലക്രമേണ ലൈബ്രറിയിൽ ഗവേഷണ സാമഗ്രികളുടെ ദ്രുതഗതിയിലുള്ള വളർച്ചയുണ്ടാവുകയും കൂടുതൽ സ്ഥലം ആവശ്യമായി വരികയും ഒരു പ്രത്യേക ലൈബ്രറി കെട്ടിടം നിർമ്മിക്കുകയും ചെയ്തു. 1974 ജനുവരിയിൽ രാഷ്ട്രപതി വി വി ഗിരി ഇത് ഔപചാരികമായി ഉദ്ഘാടനം ചെയ്തു. എന്നിരുന്നാലും, ഗവേഷണത്തിന് കൂടുതൽ സ്ഥലം ആവശ്യമായതിനാൽ, 1989-ൽ ഒരു അനുബന്ധകെട്ടിടം നിർമ്മിച്ചു. ഈ കെട്ടിടത്തിൽ 1990-ൽ പുതിയ യൂണിറ്റായി സെന്റർ ഫോർ കണ്ടംപററി സ്റ്റഡീസ് സ്ഥാപിച്ചു. ലഘുചിത്രം|266x266ബിന്ദു| തീൻ മൂർത്തി ഭവന്റെ പ്രവേശന കവാടത്തിൽ നിന്നുള്ള [[രാഷ്ട്രപതി ഭവൻ|രാഷ്ട്രപതി ഭവന്റെ കാഴ്ച]] നെഹ്‌റു മെമ്മോറിയൽ മ്യൂസിയം ആൻഡ് ലൈബ്രറിയുടെ സ്ഥാപക ദിനത്തിന്റെ സ്മരണയ്ക്കായി, അത് ഏപ്രിൽ 1 ന് ജവഹർലാൽ നെഹ്‌റു മെമ്മോറിയൽ ഫൗണ്ടേഷൻ ഡേ ലെക്ചർ എന്ന പേരിൽ ഒരു വാർഷിക പ്രഭാഷണം സംഘടിപ്പിക്കുന്നു.
നെഹ്‌റു പ്ലാനറ്റോറിയവും എൻഎംഎംഎല്ലിന്റെ ഭാഗമാണ്. നെഹ്‌റുവും മൗണ്ട് ബാറ്റൺ പ്രഭുവിന്റെ ഭാര്യ എഡ്വിന മൗണ്ട് ബാറ്റണും തമ്മിലുള്ള സ്വകാര്യ കത്തിടപാടുകളുടെ ഒരു ശേഖരവും ലൈബ്രറിയിലുണ്ട്, എന്നാൽ പരിമിതമായ പ്രവേശനം മാത്രമേയുള്ളൂ.
നെഹ്‌റു മെമ്മോറിയൽ ഡിജിറ്റൽ ലൈബ്രറി
2010 ൽ ആരംഭിച്ച എച്ച്‌സിഎൽ ഇൻഫോസിസ്റ്റംസിന്റെ സഹായത്തോടെ ഡിജിറ്റൈസേഷൻ പദ്ധതിക്ക് ശേഷം നെഹ്‌റു മെമ്മോറിയൽ മ്യൂസിയത്തിന്റെയും ലൈബ്രറിയുടെയും കൈയെഴുത്തുപ്രതികൾ, ചരിത്രരേഖകൾ, മറ്റ് ആർക്കൈവൽ മെറ്റീരിയലുകൾ എന്നിവയുടെ ശേഖരം ഓൺലൈനിൽ ലഭ്യമാക്കി. അമൃത ബസാർ പത്രിക (1905-1938) എന്ന പത്രത്തിന്റെ 50 കയ്യെഴുത്തു ശേഖരങ്ങളും 834 അഭിമുഖ ട്രാൻസ്ക്രിപ്റ്റുകളും 29,802 ഫോട്ടോഗ്രാഫുകളും ഒരു ലക്ഷത്തിലധികം ചിത്രങ്ങളും ഡിജിറ്റൈസ് ചെയ്തു.
അവലംബം
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
ട്രേസി ഉൾമാൻ
ആദ്യകാലജീവിതം
ട്രേസ് ഉൾമാൻ എന്ന പേരിൽ ബ്രിട്ടീഷ് റോമൻ പാരമ്പര്യമുള്ള ഡോറിൻ (മുമ്പ്, ക്ലീവർ; 1929–2015), റോമൻ കത്തോലിക്കാ വിശ്വാസിയായ ആന്റണി ജോൺ ഉൽമാൻ (1917–1966) ദമ്പതികളുടെ രണ്ട് പെൺമക്കളിൽ ഇളയവളായി ബക്കിംഗ്ഹാംഷെയറിലെ (ഇപ്പോൾ ബെർക്‌ഷെയർ) സ്ലോവിലാണ് ട്രേസി ഉൾമാൻ ജനിച്ചത്.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1959-ൽ ജനിച്ചവർ
വാലന്റൈൻസ് ഡേ കൂട്ടക്കൊല
1929 ഇൽ സെയിന്റ് വാലന്റൈൻസ് ദിനത്തിൽ രണ്ട് മാഫിയാ സംഘങ്ങൾ തമ്മിലുണ്ടായ സംഘർഷത്തിൽ ഏഴ് പേർ കൊല ചെയ്യപ്പെട്ടതിനെയാണ് വാലന്റൈൻസ് ഡേ കൂട്ടക്കൊല എന്ന് വിളിക്കുന്നത്. ഷിക്കാഗോയിൽ അൽ കപോണെയുടെ നേതൃത്വത്തിലുള്ള സൗത്ത് സൈഡ് ഇറ്റാലിയൻ സംഘവും ബഗ്സ് മോറന്റെ നേതൃത്വത്തിലുള്ള നോർത്ത് ഐറിഷ് സംഘവും തമ്മിലായിരുന്നു പോരാട്ടം.
ചരിത്രം
1929 ഫെബ്രുവരി 14 നു്, സെയിന്റ് വാലന്റൈൻ ദിനത്തിൽ നോർത്ത് സൈഡ് ഗ്യാങ്ങിലെ അഞ്ച് അംഗങ്ങളും, സ്വതന്ത്രപ്രവർത്തകരായ റീൻഹാഡ് എച്ച് ഷ്വിമ്മർ ജോൺ മെയ് എന്നിവരും,ഷിക്കാഗോയിലെ ലിങ്കൻ പാർക്കിലെ 2122 നോർത്ത് ക്ലാർക്ക് സ്റ്റ്രീറ്റിലെ ഗരാജിന്റെ ചുവരിനോട് ചേർത്ത് നിർത്തപ്പെടുകയും കൊല ചെയ്യപ്പെടുകയും ചെയ്തു. വെടി വച്ചവരിൽ രണ്ടു പേർ പോലീസ് വേഷം ധരിച്ചിരുന്നു. മറ്റുള്ളവർ സ്യൂട്ട്, ടൈ, ഓവർ കോട്ട്, തൊപ്പി എന്നിവ ധരിച്ചിരുന്നു. സാക്ഷികൾ പറഞ്ഞതനുസരിച്ച് പോലീസ് വേഷം ധരിച്ചിരുന്നവർ വെടിവയ്പ്പ് കഴിഞ്ഞ ശേഷം തോക്ക് ചൂണ്ടിക്കൊണ്ട് ബാക്കിയുള്ളവരെ ഗരാജിനു പുറത്തേയ്ക്ക് നയിച്ചു. ജോൺ മെയുറ്റെ  ജെർമൻ ഷെഫേർഡ് ട്രക്കിലേയ്ക്ക് കുരച്ചു കൊണ്ട് ഓടിക്കയറിയത് അടുത്തുള്ള ബോർഡിങ്ങ് ഹൗസുകളിലെ രണ്ട് സ്ത്രീകളുടെ ശ്രദ്ധയാകർഷിച്ചിരുന്നു. അതിൽ ഒരു സ്ത്രീ, മിസിസ്. ലാന്റ്സ്മാൻ, എന്തോ അപകടം മണക്കുകയും വീട്ടിലെ ഒരു അന്തേവാസിയെ അയച്ച് ആ നായയെ അസ്വസ്ഥപ്പെടുത്തുന്നത് എന്താണെന്ന് അന്വേഷിക്കുകയും ചെയ്തു. അയാൾ ഓടിച്ചെന്നു നോക്കി. ഫ്രാങ്ക് ഗൂസൻബെർഗ് കൊലയാളികൾ പോയശേഷവും ജീവനോടെയുണ്ടാകുകയും ഉടനെ തന്നെ ആശുപത്രിയിൽ എത്തിക്കുകയും ചെയ്തു. ഗുസൻബെർഗിനു പ്രാഥമിക സുശ്രൂഷകൾ നൽകിയശേഷം പോലീസ് ചോദ്യം ചെയ്തു. ആരാണ് നിങ്ങളെ വെടി വച്ചത് എന്ന് ചോദിച്ചപ്പോൾ ' എന്നെ ആരും വെടി വച്ചില്ല' എന്ന് മറുപടി പറഞ്ഞു; പതിനാല് വെടിയുണ്ടകൾ ഏറ്റ ശേഷവും. ജോർജ്ജ് മോറൻ നോർത്ത് സൈഡ് ഗ്യാങ്ങിന്റെ നേതാവായിരുന്നു. ഡിയോൺ ഓ ബനിയൻ അഞ്ചു വർഷങ്ങൾക്കു മുമ്പ് നാല് തോക്കുധാരികളാൽ കൊല്ലപ്പെട്ട ശേഷം ജോർജ്ജ് മോറൻ സംഘത്തിന്റെ നേതാവായി. ഓ ബ്രെയിനിനു ശേഷം നോർത്ത് സൈഡുകാരുടെ നേതൃത്വം ഏറ്റെടുത്ത എല്ലാവരും കൊല്ലപ്പെട്ടുകയായിരുന്നു. കപ്പോണെ സംഘത്തിലെ അംഗങ്ങൾ ആയിരുന്നു എല്ലാ കൊലയും ചെയ്തത്. ഈ കൂട്ടക്കൊലയുടെ കാരണമായി പറയപ്പെടുന്നത് കപോണെ സംഘത്തിന്റെ ഗൂഢാലോചനയാണെന്നാണ്. ഫ്രാങ്ക് ഗൂസൻബർഗും സഹോദരൻ പീറ്ററും ചേർന്ന് ജാക്ക് മക് ഗണ്ണിന്റെ വധിക്കാൻ ശ്രമിച്ചത് പരാജയപ്പെട്ടു. അതിനു പ്രതികാരമായി കപോണെ സംഘം ചെയ്തതാണ് ഈ കൂട്ടക്കൊല. ബഗ്സ് മോറനെ നോർത്ത് ക്ലാർക്ക് സ്റ്റ്രീറ്റിലെ എസ് എം സി കാർട്ടേജ് വെയർ ഹൗസിൽ എത്തിക്കാനായിരുന്നു പദ്ധതി. ഈ പദ്ധതിയിൽ നോർത്ത് സൈഡ് ഗ്യാങ്ങിലെ എല്ലാവരേയും വധിക്കാൻ ഉദ്ദേശ്യമുണ്ടായിരുന്നില്ല. മോറനും മറ്റു ചിലരും മാത്രമായിരുന്നു ലക്ഷ്യം. ഡിറ്റ്രോയ്റ്റിലെ പർപ്പിൾ ഗ്യാങ്ങ് സപ്ലൈ ചെയ്യുന്ന വിസ്കി മോഷ്ടിച്ചത് കുറഞ്ഞ വിലയ്ക്ക് നൽകാമെന്ന് പറഞ്ഞ് പ്രലോഭിപ്പിച്ചായിരുന്നു മോറനെ ഗരാജിലെത്തിച്ചത്. ഈ അനുമാനം അത്രയ്ക്ക് വിശ്വസനീയമല്ലെന്നും വേറെ ഗൗരവമുള്ള കാരണം ഉണ്ടാകുമെന്നും അഭിപ്രായമുണ്ട്. കൊല ചെയ്യപ്പെട്ടവർ നല്ല വസ്ത്രങ്ങൾ ധരിച്ചിരുന്നെന്നും അതുകൊണ്ട് വിസ്കി വാങ്ങാൻ വേണ്ടിയായിരിക്കില്ല അവിടെ എത്തിയതെന്നും പറയപ്പെടുന്നു. ഗൂസൻബർഗ് സഹോദരന്മാർ രണ്ട് ഒഴിഞ്ഞ ട്രക്കുകളുമായി മോഷ്ടിച്ച കനേഡിയൻ വിസ്കി വാങ്ങാനായി ഡിറ്റ്രോയ്റ്റിലേയ്ക്ക് പോകാൻ പദ്ധതിയുണ്ടായിരുന്നു.
സെയിന്റ് വാലന്റൈൻസ് ദിനത്തിന്റെ അന്ന് രാവിലെ 10.30 നു് മോറൻ സംഘത്തിലെ മിക്കവാറും എല്ലാവരും വെയർഹൗസിൽ എത്തിയിരുന്നു. മോറൻ പാർക്ക് വേ ഹോട്ടലിൽ നിന്നും ഇറങ്ങാൻ വൈകിയതുകൊണ്ട് അവിടെ എത്തിയിട്ടില്ലായിരുന്നു. മോറനും ടെഡ് ന്യൂബെറി എന്നയാളും വെയർ ഹൗസിന്റെ അരികിലെത്തിയപ്പോൾ ഒരു പോലീസ് കാർ വരുന്നതു കണ്ടു. അവർ ഉടനെ തന്നെ അടുത്തുള്ള കോഫീ ഷോപ്പിലേയ്ക്ക് തിരിഞ്ഞു. പോകുന്ന വഴി അവർ ഹെന്റ്രി ഗൂസൻബെർഗ് എന്ന സംഘാംഗത്തിനെ കണ്ടു. അയാൾ അവർക്ക് അവിടെ നിന്നും മാറി നിൽക്കാൻ മുന്നറിയിപ്പ് കൊടുത്തു. നാലാമത്തെ സംഘാംഗം, വില്ലീ മാർക്ക്സ്, വെയർ ഹൗസ് ലക്ഷ്യമാക്കി പോകുമ്പോൾ പോലീസ് കാർ കണ്ടു. അയാൾ സ്ഥലം വിടുന്നതിനു് മുമ്പ് കാറിന്റെ നമ്പർ കുറിച്ചെടുത്തു.
മോറനുമായി രൂപസാദൃശ്യമുള്ള ഒരാൾ മോറന്റെ സംഘത്തിൽ ഉണ്ടായിരുന്നു, ആൽബെർട്ട് വേൻഷാക്ക്. അന്ന് മോറനും വേഷാക്കും ഒരേ പോലെ വേഷം ധരിച്ചിരുന്നു. ഗരാജിനു പുറത്തുണ്ടായിരുന്ന സാക്ഷികൾ ഒരു കാഡില്ലാ സെദാൻ ഗരാജിനു മുന്നിൽ വന്നു നിൽക്കുന്നത് കണ്ടു. പോലീസ് വേഷം ധരിച്ച നാലു പേർ കാറിൽ നിന്നും ഇറങ്ങി ഗരാജിലേയ്ക്ക് പോയി. രണ്ട് വ്യാജ പോലീസുകാർ ഗരാജിന്റെ വശത്തുകൂടെ അകത്തെത്തിയപ്പോൾ മോറന്റെ സംഘത്തിലെ നാലു പേരേയും, മറ്റു രണ്ട് സ്വതന്ത്രപ്രവർത്തകരേയും കണ്ടു. പോലീസുകാർ അവരോട് ചുവരിനോട് ചേർന്ന് നിൽക്കാൻ ആജ്ഞാപിച്ചു. പോലീസുകാർ കൂടെ വന്ന സിവിൽ വസ്ത്രം ധരിച്ചവർക്ക് നിർദ്ദേശം കൊടുത്തു. അവർ രണ്ടു പേരും തോംസൺ സബ്-മഷീൻ ഗൺ കൊണ്ട് വെടിയുതിർത്തു. ഏഴു പേരും നിലത്തു വീണതിനുശേഷവും അവർ വെടിവയ്പ്പ് തുടർന്നു.
എല്ലാം സാധാരണനിലയിലാണെന്ന് കാണിക്കാൻ സിവിൽ വസ്ത്രം ധരിച്ചവരെ തോക്കു ചൂണ്ടിക്കൊണ്ട് പോലീസ് വേഷധാരികൾ പുറത്തേയ്ക്ക് കൊണ്ടുവന്നു. ഗരാജിൽ ജീവനോടെ അവശേഷിച്ചിരുന്നത് മെയുടെ ജെർമൻ ഷെഫേഡും ഫ്രാങ്ക് ഗൂസെൻബർഗും മാത്രമായിരുന്നു. പതിനാല് വെടിയുണ്ടകൾ തുളഞ്ഞു കയറിയിട്ടും ഗൂസൻബർഗിനു ബോധമുണ്ടായിരുന്നു. പക്ഷേ മൂന്നു മണിക്കൂറിനു ശേഷം സംഭവത്തിനെക്കുറിച്ച് ഒന്നും പറയാൻ കൂട്ടാക്കാതെ അയാൾ മരിച്ചു.
കൊല്ലപ്പെട്ടവർ
വർഗ്ഗം: കൂട്ടക്കൊല വർഗ്ഗം:അമേരിക്കൻ ഐക്യനാടുകൾ
രണ്ടാം കോളറ പാൻഡെമിക്
1829–1851 കാലയളവിൽ ഏഷ്യയിലും യൂറോപ്പിലും അമേരിക്കയിലുമായി അനേകം ആളുകളുടെ മരണത്തിനിടയാക്കിയ കോളറ പകർച്ചവ്യാധിയെയാണ് രണ്ടാം കോളറ പാൻഡെമിക് (Second cholera pandemic) എന്നുവിളിക്കുന്നത്. ഇന്ത്യയിൽ നിന്നാരംഭിച്ച ഒന്നാം പകർച്ചവ്യാധിയുടെ തുടർച്ചയായിരുന്നു ഇത്
വ്യാപനം
ഈ പാൻഡെമിക്കിന്റെ ഭാഗമായി അസുഖം റഷ്യയിലെത്തി. (കോളറ കലാപങ്ങൾ കാണുക). ഹങ്കറിയിൽ ഇത് ഒരുലക്ഷം മരണങ്ങൾക്ക് കാരണമായി. ജർമനിയിൽ പാൻഡെമിക് എത്തിയത് 1831-ലാണ്. ലണ്ടനിൽ 1832-ൽ അസുഖം എത്തിപ്പെട്ടു. 55,000-ലധികം ആൾക്കാർ ബ്രിട്ടനിലും അയർലാന്റിലുമായി മരിക്കുകയുണ്ടായി. ഫ്രാൻസ്, കാനഡയിലെ ഒണ്ടാറിയോ, അമേരിക്കൻ ഐക്യനാടുകളിലെ ന്യൂ യോർക്ക് എന്നിവിടങ്ങളിലും അതേ വർഷം അസുഖം എത്തിപ്പെട്ടു. 1834-ൽ വടക്കേ അമേരിക്കയുടെ പസഫിക് തീരത്ത് അസുഖം എത്തിപ്പെട്ടു. 1848മുതൽ രണ്ടുവർഷത്തേയ്ക്ക് ഇംഗ്ലണ്ടിലും വെയിൽസിലും അസുഖം വീണ്ടും പൊട്ടിപ്പുറപ്പെട്ടു. ഇതിൽ 52,000 ആൾക്കാർ മരണമടയുകയുണ്ടായി. 1832-നും 1849-നുമിടയിൽ ഒരുലക്ഷത്തി അൻപതിനായിരം അമേർക്കക്കാർ കോളറ ബാധിച്ചു മരിച്ചു എന്നാണ് കണക്ക്.
ബാക്കിപത്രം
ഹെൻഡ്രിക് വെർജ്ലാൻഡ് എന്ന നോർവീജിയൻ കവി ഈ പാൻഡെമിക്കിൽ നിന്നുള്ള പ്രേരണയാൽ "ദി ഇന്ത്യൻ കോളറ" എന്നൊരു നാടകം രചിക്കുകയുണ്ടായി. ഈ പകർച്ചവ്യാധി പകരുന്നതിന്റെ ഉത്തരവാദിത്തം ബ്രിട്ടീഷ് കൊളോണിയലിസത്തിനാണെന്ന വിമർശനമാണ് ഇദ്ദേഹം ഈ കൃതിയിലൂടെ നടത്തിയത്.
സിരയിലൂടെ (ഇൻട്രാവീനസ്) സലൈൻ നൽകുക എന്ന ശാസ്ത്രീയ ചികിത്സാമുന്നേറ്റം ഈ പാൻഡെമിക്കിന്റെ സമയത്താണ് നടന്നത്. ഡോക്ടർ തോമസ് ലാറ്റ എന്ന എഡിൻബറക്കാരന്റെ കണ്ടുപിടിത്തത്തിൽ നിന്നാണ് ഈ ചിക്ത്സാരീതി ഉരുത്തിരിഞ്ഞുവന്നത്. ഈ ചികിത്സ നിർജ്ജലീകരണം തടയുന്നു എന്നായിരുന്നു ഇദ്ദേഹം കണ്ടെത്തിയത്. ഇദ്ദേഹം ഈ രോഗം ബാധിച്ചാണ് മരണമടഞ്ഞത്.
കുറിപ്പുകൾ
൧. The second pandemic started in India and reached Russia by 1830, then spreading into Finland and Poland. A two-year outbreak began in England in October 1831 and claimed 22,000 lives. Irish immigrants fleeing poverty and the Great Potato Famine, carried the disease from Europe to North America. Soon after the immigrants' arrival in Canada in the summer of 1832, 1,220 people died in Montreal and another 1,000 across Quebec. The disease entered the U.S. via ship traffic through Detroit and New York. Spread by ship passengers, it reached Latin America by 1833. Another outbreak across England and Wales began in 1848, killing 52,000 over two years.
അവലംബം
വർഗ്ഗം:പകർച്ചവ്യാധികൾ
കരിമ്പകം
കരിംബകത്തിന് ആംഗലഭാഷയിൽ black storkഎന്ന്പറയുന്നു. ശാസ്ത്രീയ നാമം Ciconia nigra എന്നാണ്.
യൂറോപ്പിന്റെ ഉഷ്ണ മേഖലയിൽ(പ്രത്യേകിച്ച് മദ്ധ്യ-കിഴക്കൻ ഭാഗങ്ങൾ), ഏഷ്യയിലെ മിതശീതോഷ്ണ പ്രദേശത്ത്, തെക്കെ ആഫ്രിക്ക എന്നിവിടങ്ങളിൽ കാണുന്നു.ഇവ ജോഡി കളായൊ ചെറു കൂട്ടങ്ങളായൊ ചതുപുകളിലൊ ഉൾനാടൻ ജലാശയങ്ങൾക്ക രികിലൊ കാണുന്നു.
ഭക്ഷണം
പ്രാണികളൊ ഉഭയജീവിയൊ ആണ്
രൂപ വിവരണം
ഈ വലിയ പക്ഷിയ്ക്ക് 95-100 സെ.മീ നീളം, 145-155 സെ.മീ. ചിറകു വിരിപ്പ്. 3 കി..ഗ്രാം തൂക്കം. നീലമുള്ളകാലും കഴുത്തും. നീണ്ടവളവില്ലാത്ത കൂർത്ത കൊക്കുകൾ. മര്രിടത്തിനു താഴേയും വയറും അടിവാൽ മൂടിയും വെള്ള. ബാക്കി മുഴുവൻ കറുപ്പ്. വയലറ്റു കലർന്ന പച്ച തിളക്കം. കണ്ണിനു ചുറ്റും ത്വക്കിനും കാലിനും കൊക്കിനും ചുവപ്പു നിറമാണ്. പൂവ്ന് പിടയേക്കാൾ വലിപ്പമുണ്ട്.
ഒരേ വേഗതയിൽ പതുക്കെയ്യാണ് നടക്കുന്നത്. കഴുത്ത് നീട്ടി പിടിച്ചാണ് പറക്കുന്നത്.
ദേശാടനം
തണുപ്പുകാലത്ത് ആഫ്രിക്കയിലേക്കും ഇന്ത്യയിലേക്കും ദേശാടനം നടത്തുന്നു. അവ ഒരു ദിവസം 100-250 കി.മീ. സൻഹരിക്കും. കൂടിയാൽ 500 കി.മീറ്ററും. [[File: Ciconia nigra Eurasian Migration.png|thumb|  Red Line: Migration Border Orange Arrow: Western Migration
Yellow Arrow: Eastern Migration
ആഗ്സ്റ്റ് മദ്ധ്യം മുതൽ സെപ്തംബർ വരെയാണ് ദേശാടനം നടത്തുന്നത്,തിരിച്ച് മാർച് മദ്ധ്യത്തിലും.
പ്രജനനം
കമ്പുകൾ കൊണ്ടുള്ള കൂട് മരങ്ങളിലൊ കിഴക്കാം തൂക്കായ പാറകളിലും കൂട് കെട്ടുന്നു. മദ്ധ്യയൂറോപ്പിൽ ഏപ്രിൽ മുതൽ മേയ് വരെ കൂട് കെട്ടുന്നു. ഭക്ഷണത്തിൽ കുറവു വരുമ്പോൾ മറ്റു കുഞ്ഞുങ്ങളുടെ അതിജീവനത്തിനായി രക്ഷിതാക്കൾ ഉള്ളതിൽ ചെറിയ കുഞ്ഞിനെ കൊല്ലുന്നതായി അറിയുന്നു. ഭക്ഷണം ഛർദ്ദിച്ച്കൊടുക്കുകയാണ് ചെയ്യുന്നത്
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:ദേശാടനപ്പക്ഷികൾ വർഗ്ഗം:കൊക്കുകൾ
ഓക്സിയ യെസോയെൻസിസ്
ജാപ്പനീസ് ഭാഷയിൽ കോബെയ്ൻ-ഇനാഗോ എന്ന് പരാമർശിക്കുന്ന ജപ്പാൻ സ്വദേശിയായ നെൽവയലിൽ കാണപ്പെടുന്ന പുൽച്ചാടിയാണ് ഓക്സിയ യെസോയെൻസിസ്. ഇത് ഒരു ജനപ്രിയ ഭക്ഷ്യപ്രാണിയാണ്. സോയ സോസ്, പഞ്ചസാര, മധുരമുള്ള വീഞ്ഞ് എന്നിവ ഉപയോഗിച്ച് ഇത് പാകം ചെയ്യുന്നു.
അവലംബം
വർഗ്ഗം:പുൽച്ചാടികൾ വർഗ്ഗം:ഷഡ്‌പദങ്ങൾ
കുട്ടികളുടെ ദിനം (ഇന്ത്യ)
ചരിത്രം
കുട്ടികളുടെ ദിനത്തിന്റെ യഥാർത്ഥ കാരണം മിക്ക മാധ്യമങ്ങളും പ്രചരിപ്പിക്കുന്നതിൽ നിന്ന് വളരെ വിഭിന്നമാണ്. ഐക്യരാഷ്ട്രസഭയുടെ സാമൂഹ്യക്ഷേമ പ്രവർത്തകനായിരുന്ന വി.എം. കുൽക്കർണി യുകെയിൽ കുറ്റകൃത്യങ്ങൾക്ക് ഇരയായ കുട്ടികളുടെ പുനരധിവാസത്തെക്കുറിച്ച് ഒരു പഠനം നടത്തിയിരുന്നു. നിരാലംബരായ കുട്ടികളെ എടുക്കാൻ ഇന്ത്യയ്ക്ക് അത്തരമൊരു സംവിധാനം ഇല്ലെന്ന് അദ്ദേഹം മനസ്സിലാക്കി.
ജൂലൈ 19, എലിസബത്ത് രാജ്ഞിയുടെ ജന്മദിനം, ഇംഗ്ലണ്ടിൽ സേവ് ദി ചൈൽഡ് ഫണ്ടിനായി പണം സ്വരൂപിക്കുന്നതിനുള്ള പതാക ദിനമായി ആചരിക്കുന്നു. അതുപോലെ ജവഹർലാൽ നെഹ്‌റുവിന്റെ ജന്മദിനവും പണം സ്വരൂപിക്കുന്നതിന് പതാക ദിനമായി ആചരിക്കാമെന്ന് അദ്ദേഹം നിർദ്ദേശിച്ചു.
ദി ട്രിബ്യൂണിന്റെ ഈ റിപ്പോർട്ടിൽ യുഎന്നിനുള്ള അദ്ദേഹത്തിന്റെ നിർദ്ദേശം അംഗീകരിക്കപ്പെട്ടുവെന്നും ജവഹർലാൽ നെഹ്‌റു ആദ്യം മടിച്ചുവെങ്കിലും അദ്ദേഹത്തിന്റെ അനുമതി തേടിയപ്പോൾ അദ്ദേഹം അത് സ്വീകരിച്ചുവെന്നും പറയുന്നു.
1951 ൽ ഇന്ത്യൻ കൗൺസിൽ ഫോർ ചൈൽഡ് വെൽഫെയർ (ഐസിസിഡബ്ല്യു) ഒരു അന്താരാഷ്ട്ര മേള സംഘടിപ്പിച്ചു. 1951 ലാണ് ഈ ദിനം കുട്ടികളുടെ ദിനമായി ആചരിക്കാൻ തുടങ്ങിയത്.
അതിനാൽ പണ്ഡിറ്റ് നെഹ്‌റു ജീവിച്ചിരുന്നപ്പോൾ തന്നെ നവംബർ 14 ന് ആദ്യത്തെ ശിശുദിനം ആഘോഷിച്ചു എന്നതു മാത്രമല്ല, ഈ ആശയം അദ്ദേഹം അംഗീകരിച്ചതിന് ശേഷമാണ് ഇത് ആഘോഷിച്ചത്. ചരിത്രപരമായ വിവരണങ്ങൾ മാത്രമല്ല, പണ്ഡിറ്റ് നെഹ്‌റു ജീവിച്ചിരിക്കുമ്പോൾ തന്നെ ശിശുദിനം ആഘോഷിച്ചുവെന്നതിന് സംശയമില്ലാതെ 1957 ൽ പുറത്തിറക്കിയ 'ശിശുദിനം' ആഘോഷിക്കുന്ന സ്റ്റാമ്പുകൾ ഉണ്ട്.
1952 മുതൽ 1958 വരെ ഐസിസിഡബ്ല്യുവിന്റെ ആദ്യത്തെ പ്രസിഡന്റ് രാജ്കുമാരി അമൃത് കൗർ ആയിരുന്നു. ജവഹർലാൽ നെഹ്‌റുവിന്റെ ആദ്യ മന്ത്രിസഭയുടെ ഭാഗമായ അമൃത് കൗർ കാബിനറ്റ് റാങ്ക് നേടിയ ആദ്യ വനിതയായിരുന്നു. ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ന്യൂഡൽഹിയിൽ സ്ഥാപിച്ചതിന് പിന്നിൽ ശക്തമായ ചലിക്കുന്ന ശക്തിയായിരുന്നു അവർ. 1958 മുതൽ 1964 വരെ ഐസിസിഡബ്ല്യുവിന്റെ അടുത്ത പ്രസിഡന്റ് മുൻ പ്രധാനമന്ത്രി ഇന്ദിരാഗാന്ധി ആയിരുന്നു.
2018 നവംബറിൽ, കുട്ടികളുടെ ദിനത്തിലെ ഗൂഗിളിന്റെ ഡൂഡിൽ രൂപകൽപ്പന ചെയ്തത് ഒരു ദൂരദർശിനി ഉപയോഗിച്ച് നക്ഷത്രങ്ങളുള്ള ഒരു ആകാശത്തേക്ക് നോക്കുന്ന കുട്ടിയെ ചിത്രീകരിക്കുന്നതിനാണ്. മുംബൈയിൽ നിന്നുള്ള ഒരു വിദ്യാർത്ഥി രൂപകൽപ്പന ചെയ്ത ഈ ഡിസൈൻ ബഹിരാകാശ പര്യവേഷണത്തോടുള്ള താൽപ്പര്യത്തിന് ഇന്ത്യയിൽ 2018 ലെ 'ഡൂഡിൽ 4 ഗൂഗിൾ' മത്സരത്തിൽ വിജയിച്ചിരുന്നു.
2018 ൽ നരേന്ദ്ര മോദി പ്രധാനമന്ത്രിയായ ശേഷം അറുപത് ബിജെപി എംപിമാർ ഡിസംബർ 26 ന് ഇന്ത്യയിലെ പുതിയ ശിശുദിനമായി നിശ്ചയിക്കാൻ അഭ്യർത്ഥിച്ചു.
അവലംബങ്ങൾ
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും വർഗ്ഗം:ഹിന്ദി വാക്കുകളും പ്രയോഗങ്ങളും വർഗ്ഗം:നവംബർ മാസത്തെ വിശേഷദിനങ്ങൾ വർഗ്ഗം:ജവഹർലാൽ നെഹ്രു
മാൽഗുഡി
ആർ.കെ.നാരായൺ എന്ന പ്രശസ്തനായ ദക്ഷിണേന്ത്യൻ സാഹിത്യകാരന്റെ ഭാവനയിൽ വിരിഞ്ഞ സാങ്കൽപ്പികമായ ഒരു പട്ടണമാണ് മാൽഗുഡി. ആർ. കെ. നാരായണിന്റെ മിക്ക രചനകളും ഈ പട്ടണത്തെ പശ്ചാത്തലമാക്കിയാണ്. 1935ലെ സ്വാമിയും സുഹൃത്തുക്കളും എന്ന ആദ്യനോവലിൽത്തുടങ്ങി ഒന്നൊഴിച്ചുള്ള അദ്ദേഹത്തിന്റെ 15 നോവലുകളുടെയും പശ്ചാത്തലം മാൽഗുഡി പട്ടണമാണ്.
നാരായൺ മാൽഗുഡിയെ ഇന്ത്യയുടെ സൂക്ഷ്‌മജഗത്തായി വിജയകരമായി ചിത്രീകരിച്ചു. പത്തൊൻപതാം നൂറ്റാണ്ടിലെ ഒരു സാങ്കൽപ്പിക ബ്രിട്ടീഷ് ഉദ്യോഗസ്ഥനായ സർ ഫ്രെഡ്രിക് ലോലിയാണ് മാൽഗുഡി ഡെയ്സിൽ സൂചിപ്പിച്ചതുപോലെ ഏതാനും ഗ്രാമങ്ങൾ സംയോജിപ്പിച്ച് മാൽഗുഡി പട്ടണം വികസിപ്പിച്ചെടുത്തത്. സർ ഫ്രെഡ്രിക് ലോലിയുടെ കഥാപാത്രം 1905-ൽ മദ്രാസ് ഗവർണറായിരുന്ന ആർതർ ലോലിയെ അടിസ്ഥാനമാക്കിയുള്ളതാകാം. എന്നാൽ ഇപ്പോൾ ഷിമോഗ എം‌പി (ലോക്സഭാ മണ്ഡലം) അരസലു റെയിൽ‌വേ സ്റ്റേഷനെ (ഷിമോഗ-തലഗുപ്പ റെയിൽ‌വേ ലൈനിലെ ഒരു ചെറിയ സ്റ്റേഷൻ) മാൽ‌ഗുഡി റെയിൽ‌വേ സ്റ്റേഷൻ എന്ന് പുനർ‌നാമകരണം ചെയ്യണമെന്ന് ഇന്ത്യൻ റെയിൽ‌വേയോട് അഭ്യർത്ഥിച്ചു.
ഭൂമിശാസ്ത്രവും ഉത്ഭവവും
സാങ്കൽപ്പിക മെംപി വനത്തിന് സമീപം മൈസൂർ, മദ്രാസ് സംസ്ഥാനങ്ങളുടെ അതിർത്തിയിൽ, മദ്രാസിൽ നിന്ന് ഏതാനും മണിക്കൂറുകൾ അകലെ സരയു നദിയുടെ തീരത്താണ് മാൽഗുഡി സ്ഥിതി ചെയ്യുന്നത്.
മാൽഗുഡി - മല്ലേശ്വരം, ബസവനഗുഡി എന്നീ രണ്ട് ബാംഗ്ലൂർ പ്രദേശങ്ങളുടെ പേരുകളുടെ ഒരു ലയനമായിരുന്നു. കഥ കെട്ടിച്ചമച്ചതാണ്. 1930 സെപ്റ്റംബറിൽ ഒരു ശുഭദിനമായ വിജയദശമിയിൽ അദ്ദേഹം ഈ നഗരം സൃഷ്ടിച്ചു. പുതിയ ശ്രമങ്ങൾ ആരംഭിക്കുന്നതിനുള്ള ഒരു നല്ല ദിവസമായി അദ്ദേഹത്തിന്റെ മുത്തശ്ശി തിരഞ്ഞെടുത്തതായിരുന്നു ആ ദിനം. ആദ്യം ഒരു റെയിൽ‌വേ സ്റ്റേഷൻ മനസ്സിൽ കണ്ടതായി തന്റെ ജീവചരിത്രകാരന്മാരായ സൂസൻ, എൻ. റാം എന്നിവരുമായി നടത്തിയ അഭിമുഖത്തിൽ അദ്ദേഹം സൂചിപ്പിച്ചു. സാവധാനം അദ്ദേഹം അതിന് മാൽഗുഡി എന്ന പേര് നൽകി.
ഗവൺമെന്റ് മെഡിക്കൽ കോളേജ് & ജനറൽ ഹോസ്പിറ്റൽ, ബാരാമതി
ഇന്ത്യയിലെ മഹാരാഷ്ട്രയിലെ ബാരാമതിയിൽ സ്ഥിതി ചെയ്യുന്ന ഒരു മെഡിക്കൽ കോളേജും അനുബന്ധ ആശുപത്രിയുമാണ് ഗവൺമെന്റ് മെഡിക്കൽ കോളേജ് & ജനറൽ ഹോസ്പിറ്റൽ, ബാരാമതി (GMCB). 2019-ലാണ് ഇത് സ്ഥാപിതമായത്. ബാരാമതിയിലെ ഗവൺമെന്റ് മെഡിക്കൽ കോളേജ് നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. ഇന്ത്യയിലെ മെഡിക്കൽ വിദ്യാഭ്യാസത്തിനായുള്ള മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള കോളേജാണിത്.
നിലവിൽ, ബാരാമതിയിലെ സർക്കാർ മെഡിക്കൽ കോളേജ് നൂറോളം വിദ്യാർത്ഥികൾക്ക് ബിരുദ മെഡിക്കൽ കോഴ്‌സുകളിൽ പരിശീലനം നൽകുന്നു. കോളേജിന് അഞ്ച് നിലകളും പാർക്കിംഗ് സ്ഥലവുമുണ്ട്. ജനറൽ ആശുപത്രിയിൽ 21 വാർഡുകളും 13 ഓപ്പറേഷൻ തിയറ്ററുകളും പി+ജി+6 നിലകളുമുണ്ട്.
കോളേജും ജനറൽ ആശുപത്രിയും മഹാരാഷ്ട്ര സർക്കാരിന്റെ കീഴിലാണ് പ്രവർത്തിക്കുന്നത്.
സ്ഥാനം
മഹാരാഷ്ട്രയിലെ പൂനെ ജില്ലയിലെ ബാരാമതിയിലെ MIDC ഏരിയയ്ക്ക് സമീപം ഒരേ കാമ്പസിലാണ് മെഡിക്കൽ കോളേജും ജനറൽ ആശുപത്രിയും സ്ഥിതി ചെയ്യുന്നത്. ഏറ്റവും അടുത്തുള്ള റെയിൽവേ ജംഗ്ഷൻ ദൗണ്ട് ജംഗ്ഷൻ ആണ്, ബാരാമതി റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ. പൂനെ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
പ്രവേശനം
2019 മെയ് മാസത്തിൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം ലഭിച്ചതിന് ശേഷം 2019 ലാണ് എംബിബിഎസ് കോഴ്സുകളിലേക്കുള്ള പ്രവേശനം ആദ്യമായി ആരംഭിച്ചത്.
നിലവിൽ 100 വിദ്യാർത്ഥികളാണ് കോളേജിന്റെ ശേഷി. വിദ്യാർത്ഥികൾക്ക് ലഭ്യമായ ആകെ സീറ്റുകളിൽ 15% അഖിലേന്ത്യാ ക്വാട്ടയ്ക്കും 85% സംസ്ഥാന ക്വാട്ടയ്ക്കും സംവരണം ചെയ്തിരിക്കുന്നു.
അവലംബം
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
അല്യൂഷ്യൻ ദ്വീപുകൾ
അല്യൂഷ്യൻ ദ്വീപുകൾ; റഷ്യയുടേയും അമേരിക്കയുടേയും കീഴിലുള്ള 14 വലുതും 55 ചെറുതുമായ ദ്വീപുകളുടെ ഒരു കൂട്ടമാണ്. അല്യൂഷ്യൻ ആർക്ക് എന്നറിയപ്പെടുന്ന ഉത്തര അറ്റ്‌ലാന്റിക് മഹാസമുദ്രത്തിലുള്ള എതാണ്ട് 17666 ചതുരശ്ര കിലോമീറ്റർ വിസ്തൃതിയുള്ള ദ്വീപപ്രദേശമാണ്. അലാസ്ക അർദ്ധദ്വീപു മുതൽ പടിഞ്ഞാറോട്ട് റഷ്യയിലെ കാംചാത്ക ഉപദ്വീപ് വരെ നീണ്ടുകിടക്കുന്ന ഈ ദ്വീപസമൂഹം വടക്ക് ബെറിംഗ് കടലിനേയും തെക്കു കിടക്കുന്ന പസഫിക്ക് സമുദ്രത്തെയും വേർതിരിക്കുന്നു. 180• രേഖാംശരേഖ ഇതിനെ കടന്നുപോകുന്നു. യു. എസിന്റെ പടിഞ്ഞാറേ ഭാഗമായി കരുതുന്ന അമാറ്റിഗ്നാക് ദ്വീപും കിഴക്കേയറ്റത്തേതായി കണക്കാക്കുന്ന സെമിസോപ്പോഗ്നോയി ദ്വിപും ഈ ദ്വീപുസമൂഹത്തിൽ പെടുന്നു. ഈ ദ്വീപ സമൂഹത്തിലെ ഭൂരിപക്ഷം ദ്വിപുകളും യു. എസിന്റെ കൈവശമുള്ള അലാസ്കയുടെ കീഴിലാകുന്നു. ഇതിലെ പടിഞ്ഞാറൻ അറ്റത്തായി കാണപ്പെടുന്ന കമാൻഡർ ദ്വീപുകൾ റഷ്യയുടെ സ്വന്തമാണ്.
ഭൂമിശാസ്ത്രം
1867 ന് മുമ്പ് കാതറിൻ ദ്വീപസമൂഹം എന്നറിയപ്പെട്ടിരുന്ന ദ്വീപുകളിൽ അഞ്ച് ഗ്രൂപ്പുകളാണുള്ളത് (കിഴക്ക് നിന്ന് പടിഞ്ഞാറ് വരെ)
അല്യൂഷ്യൻ‌സിലെ ഏറ്റവും വലിയ ദ്വീപുകൾ‌ അട്ടുവും (പ്രധാന ഭൂപ്രദേശത്തുനിന്ന്‌ ഏറ്റവും ദൂരെയുള്ളത്), ഫോക്സ് ദ്വീപുകളിലെ ഉനാലസ്ക, ഉംനാക്, യൂണിമാക് എന്നിവയുമാണ്. ഇവയിൽ ഏറ്റവും വലുത് 1,571.41 ചതുരശ്ര മൈൽ (4,069.9 ചതുരശ്ര കിലോമീറ്റർ) വിസ്തൃതിയുള്ള യൂണിമാക് ദ്വീപും തൊട്ടുപിന്നിലുള്ളത് മറ്റ് അല്യൂഷ്യൻ ദ്വീപുകളുമായി താരതമ്യപ്പെടുത്തുമ്പോൾ 1,000 ചതുരശ്ര മൈലിൽ അധികം (2,600 ചതുരശ്ര കിലോമീറ്റർ 2) വിസ്തീർണ്ണള്ള ഏക അലൂഷ്യൻ ദ്വീപായ ഉനലാസ്ക ദ്വീപുമാണ്.
സാമ്പത്തികം
മലനിരകൾ കുറഞ്ഞ ഈ ദ്വീപുകളിൽ, ആടുകളെയും റെയിൻഡിയറിനെയും വളർത്തുന്നത് പ്രായോഗികമാണെന്ന് ഒരിക്കൽ വിശ്വസിച്ചിരുന്നു. സാൻഡ് പോയിന്റിനു സമീപത്തെ ദ്വീപുകളിൽ കാട്ടുപോത്തുകൾ കാണപ്പെടുന്നു. സിന്തറ്റിക് നാരുകളുടെ വരവോടെ കമ്പിളിയുടെ മൂല്യം കുറയുകയും ഈ പ്രദേശത്ത് ആടു വളർത്തൽ ഏതാണ്ട് നിലയ്ക്കുകയും ചെയ്തു. 1980 കളിൽ ഉനലാസ്കയിൽ ഏതാനും ല്ലാമകളെ വളർത്തിയിരുന്നു. നിലവിലെ സമ്പദ്‌വ്യവസ്ഥ പ്രധാനമായും മത്സ്യബന്ധനത്തെയും യു.എസ്. മിലിട്ടറിയുടെ സാന്നിധ്യത്തെയും അടിസ്ഥാനമാക്കിയുള്ളതാണ്. ദ്വീപുകളിലെ ഏക ഭക്ഷ്യവിള ഉരുളക്കിഴങ്ങ് മാത്രമാണ്. തണുപ്പിൽ നിന്നുള്ള സംരക്ഷണത്തിൽ കോഴികളെ കളപ്പുരകളിൽ വളർത്തുന്നു.
ചരിത്രാതീതകാലം
ഏഷ്യൻ ഭൂഖണ്ഡത്തിൽ നിന്ന് വടക്കേ അമേരിക്കയിലേക്കു നയിക്കുന്ന ഒരു തകർന്ന ഒരു പാലം പോലെ അവ നീണ്ടുകിടക്കുന്നതിനാൽ, പല നരവംശശാസ്ത്രജ്ഞന്മാരും അനുമാനിക്കുന്നത് അവ അമേരിക്കകളിലേയ്ക്കുള്ള ആദ്യകാല മനുഷ്യവാസികളുടെ കുടിയേറ്റത്തിൻറെ ഒരു പാതയാണെന്നാണ്. എന്നിരുന്നാലും, അമേരിക്കകളിലെ ആദ്യ മനുഷ്യാധിനിവേശത്തിന്റെ പൊതുവായി രേഖപ്പെടുത്തിയ ചരിത്രമനുസരിച്ചുള്ള ആദ്യ തെളിവുകൾ ഇതിനു തെക്കായി ഏറെ അകലെയായാണുള്ളത്. നിലവിലെ ഇന്റർഗ്ലേഷ്യൽ കാലഘട്ടത്തിൽ ഉയരുന്ന ജലനിരപ്പും മണലും കാരണമായി ബെറിംഗ് കടലിലെ ആദ്യകാല മനുഷ്യധിവാസ സ്ഥലങ്ങൾ ജലത്തിൽ മുങ്ങിയിരിക്കാവുന്നതാണ്. അല്യൂഷ്യൻ ദ്വീപുകളിൽ താമസിക്കുന്ന ആളുകൾ വേട്ട, മത്സ്യബന്ധനം, കൊട്ടനെയ്ത്ത് എന്നിവയിൽ മികച്ച കഴിവുകൾ വികസിപ്പിച്ചിരുന്നവരാണ്. വേട്ടക്കാർ അവർക്കാവശ്യമായ ആയുധങ്ങൾ, തോണികൾ മുതലായവ ഉണ്ടാക്കിയിരുന്നു. കണ്ടെത്തിയ കൊട്ടകൾ ബീച്ച് റൈ പുല്ലിനത്തിന്റെ ശ്രദ്ധാപൂർവ്വം ചീന്തിയെടുത്ത തണ്ടുകൾ കൊണ്ട് സൂക്ഷ്മതയോടെ നെയ്തെടുത്തതാണ്.
റഷ്യൻ കാലഘട്ടം
റഷ്യയിൽനിന്നുള്ള പര്യവേക്ഷകരും വ്യാപാരികളും മിഷനറിമാരും 1741 മുതൽക്കുതന്നെ ഇവിടെ എത്തിയിരുന്നു. 1741-ൽ റഷ്യൻ സർക്കാർ റഷ്യയുടെ സേവനത്തിലുള്ള ഒരു ഡാനിഷ് പൗരനായ വിറ്റസ് ബറിംഗിനെയും റഷ്യൻ സ്വദേശിയായ അലക്‌സി ചിരിക്കോവിനെയും സെന്റ് പീറ്റർ, സെന്റ് പോൾ എന്നീ രണ്ടു കപ്പലുകളിൽ വടക്കൻ പസഫിക്കിലെ കണ്ടെത്തൽ യാത്രയ്ക്കായി അയച്ചു. കപ്പലുകൾ ഒരു കൊടുങ്കാറ്റിനാൽ വേർപെടുത്തപ്പെട്ടശേഷം; അല്യൂഷ്യൻ ഗ്രൂപ്പിന്റെ പല കിഴക്കൻ ദ്വീപുകളും ചിരിക്കോവ് കണ്ടെത്തിയപ്പോൾ വിറ്റസ് ബെറിംഗ് നിരവധി പടിഞ്ഞാറൻ ദ്വീപുകളും കണ്ടെത്തി. കോമാൻഡോർസ്കി ദ്വീപുകളിൽ (കമാൻഡർ ദ്വീപുകൾ) ബെറിംഗ് കപ്പൽ തകർന്ന് മരിച്ചതോടെ അവയിലൊന്ന് ഇപ്പോൾ ചുറ്റുമുള്ള ബെറിംഗ് കടലിനൊപ്പം അദ്ദേഹത്തിന്റെ പേര് (ബെറിംഗ് ദ്വീപ്) വഹിക്കുന്നു. കപ്പൽഛേദത്തിൽനിന്നു രക്ഷപെട്ട ബെറിംഗിന്റെ സംഘത്തിലുള്ള നാവികർ അവരുടെ കപ്പലിന്റെ നഷ്ടാവശിഷ്ടങ്ങളിൽ നിന്ന് നിർമ്മിച്ച ഒരു ബോട്ടിൽ കാംചാറ്റ്ക ഉപദ്വീപിലെത്തുകയും, ദ്വീപുകളിൽ രോമങ്ങളുള്ള തരം മൃഗങ്ങളുണ്ടെന്ന വൃത്താന്തമറിയിക്കുകയും ചെയ്തു.
സൈബീരിയൻ രോമവ്യാപാരികളായ വേട്ടക്കാർ കമാൻഡർ ദ്വീപുകളിലേക്ക് ഒഴുകിയെത്തുകയും ക്രമേണ അവർ കിഴക്കോട്ട് അല്യൂഷ്യൻ ദ്വീപുകളിലൂടെ പ്രധാന ഭൂപ്രദേശത്തേക്ക് നീങ്ങുകയും ചെയ്തു. ഈ രീതിയിൽ, വടക്കേ അമേരിക്കയുടെ വടക്കുപടിഞ്ഞാറൻ തീരത്ത് റഷ്യ കാലുറപ്പിച്ചു. 1867 ൽ ആ രാജ്യം വടക്കേ അമേരിക്കയിലെ തങ്ങളുടെ എല്ലാ സ്വത്തുക്കളും അമേരിക്കൻ ഐക്യനാടുകൾക്ക് കൈമാറുന്നതുവരെയുള്ള കാലംവരെ അലൂഷ്യൻ ദ്വീപുകൾ റഷ്യയുടേതായിരുന്നു.
റഷ്യൻ-അമേരിക്കൻ കമ്പനിയുടെ ഏകീകരണ സമയത്ത് തദ്ദേശവാസികളുമായി ഇടയ്ക്കിടെ സംഘർഷമുണ്ടായിരുന്നു. പരസ്പര സഹകരണം, മിശ്രവിവാഹബന്ധങ്ങൾ, അല്യൂട്ട്-റഷ്യൻ മിശ്ര വംശജരായി ജനിച്ച കുട്ടികളുടെ സാമൂഹ്യ നിലവാരം, അവർക്കു നൽകുന്ന വിദ്യാഭ്യാസം, തൊഴിൽപരമായ പരിശീലനം തുടങ്ങിയ ഔദ്യോഗിക നയങ്ങൾ അടിസ്ഥാനമാക്കി കോളനികൾ താമസിയാതെ താരതമ്യേന സ്ഥിരതയുള്ള ഒരു അവസ്ഥയിലേക്ക് പ്രവേശിച്ചു. ഒരു തലമുറയ്ക്കുള്ളിൽത്തന്നെ റഷ്യൻ-അമേരിക്കൻ കോളനികളുടെ ദൈനംദിന ഭരണം പ്രധാനമായും തദ്ദേശീയ വംശജരായ അലാസ്കക്കാരുടെ കൈകളിലായിരുന്നു. തദ്ദേശീയ സാങ്കേതികവിദ്യകൾ മാറ്റിസ്ഥാപിക്കുന്ന കോളനിവൽക്കരണത്തിലെ പതിവ് പ്രവണതയെ മറികടന്ന് റഷ്യക്കാർ അല്യൂട്ട് കയാക് അഥവാ ബൈദാർക്ക, കടൽ ഒട്ടർ വേട്ടയാടൽ രീതികൾ, തദ്ദേശീയ രീതിയിലുള്ള ചെമ്പ് നിക്ഷേപങ്ങളുടെ വേർതിരിക്കൾ പ്രവർത്തനം എന്നിവ സ്വീകരിച്ചു. റഷ്യക്കാർ പൊതുവിദ്യാഭ്യാസം, സിറിലിക് അക്ഷരമാലയിലൂടെ മതപരമായ ഗ്രന്ഥങ്ങളും മറ്റുള്ളവയും ലിപ്യന്തരണം നടത്തുക വഴി അലൂട്ട് ഭാഷയുടെ സംരക്ഷണം, വസൂരിക്ക് എതിരായി തദ്ദേശവാസികൾക്ക് നൽകുന്ന പ്രതിരോധ കുത്തിവയ്പ്പ്, ശാസ്ത്രാടിസ്ഥാനത്തിലുള്ള കടൽ സസ്തനങ്ങളുടെ സംരക്ഷണ നയങ്ങൾ എന്നിവയിലൂടെ അവരുടെ കാലത്തിന് അതീതമായ പുരോഗമനാശയങ്ങൾ അവിടെ അവതരിപ്പിച്ചു.
1760 ആയപ്പോഴേക്കും റഷ്യൻ വ്യാപാരി ആൻഡ്രിയൻ ടോൾസ്റ്റിക്ക് അഡാക്കിന് പരിസരത്ത് വിശദമായ ഒരു സെൻസസ് നടത്തുകയും അലൂട്ടുകൾക്ക് റഷ്യൻ പൗരത്വം നൽകുകയും ചെയ്തു. 1778-ൽ തന്റെ മൂന്നാമത്തെയും അവസാനത്തേതുമായ സമുദ്ര യാത്രയിൽ, ക്യാപ്റ്റൻ ജെയിംസ് കുക്ക് അല്യൂഷ്യൻ ദ്വീപസമൂഹത്തിന്റെ കിഴക്കൻ ഭാഗത്ത് സർവേ നടത്തുകയും പ്രധാനപ്പെട്ട ചില ദ്വീപുകളുടെ സ്ഥാനം കൃത്യമായി നിർണ്ണയിക്കുകയും മുൻ നാവികരുടെ പല പിശകുകളും തിരുത്തുകയും ചെയ്തു.
ഓർത്തഡോക്സ് ക്രിസ്ത്യൻ പൈതൃകം
1793-ൽ എത്തിയ പത്ത് റഷ്യൻ ഓർത്തഡോക്സ് സന്യാസിമാരുടെയും പുരോഹിതരുടെയും ഒരു സംഘമാണ് അല്യൂഷ്യൻ ദ്വീപുകളിൽ എത്തിയ ആദ്യത്തെ ക്രിസ്ത്യൻ മിഷനറിമാരിൽപ്പെട്ടവർ. രണ്ടുവർഷത്തിനുള്ളിൽ ഹെർമാൻ എന്ന സന്യാസി മാത്രമാണ് ആ സംഘത്തിലെ അവശേഷിച്ചയാൾ. കൊഡിയാക് ദ്വീപിനടുത്തുള്ള സ്പ്രൂസ് ദ്വീപിൽ താമസമാക്കിയ അദ്ദേഹം റഷ്യൻ വ്യാപാരക്കമ്പനികൾക്കെതിരെ അലൂട്ട് വംശജരുടെ അവകാശങ്ങൾ സംരക്ഷിച്ചു. ഓർത്തഡോക്സ് സഭയിൽ അലാസ്കയിലെ സെന്റ് ഹെർമൻ എന്നാണ് അദ്ദേഹം ഇപ്പോൾ അറിയപ്പെടുന്നത്. 1824 ൽ ഉനാലാസ്കയിൽ എത്തിയ ഫാദർ വെനിയാമിനോവ് ആയിരുന്നു ഇവിടെയെത്തിയ റഷ്യൻ ഓർത്തഡോക്സ് സഭയുടെ ആദ്യകാല ക്രിസ്ത്യൻ മിഷനറിമാരിലെ മറ്റൊരാൾ. 1840 ൽ അദ്ദേഹം ബിഷപ്പ് ഇന്നോകെന്റി എന്നു നാമകരണം ചെയ്യപ്പെടുകയും സിറ്റ്കയിലേക്ക് താമസം മാറ്റുകയും ചെയ്തു. ഓർത്തഡോക്സ് സഭയിൽ അലാസ്കയിലെ സെന്റ് ഇന്നസെന്റ് എന്നാണ് അദ്ദേഹം ഇപ്പോൾ അറിയപ്പെടുന്നത്.
യു.എസ്. ഉടമസ്ഥത
പടിഞ്ഞാറൻ അലൂഷ്യൻ ദ്വീപുകൾ, അലാസ്ക പ്രദേശത്തിന്റെ 1916 ലെ ഭൂപടത്തിൽ നിന്ന്
1867 ൽ റഷ്യയിൽ നിന്ന് അമേരിക്കൻ ഐക്യനാടുകൾ അലാസ്ക പ്രദേശം വാങ്ങിയതിനുശേഷം ഇവിടെ കൂടുതൽ വികസനം നടന്നു. പിന്നീട് സ്ഥാപിക്കപ്പെട്ട പുതിയ കെട്ടിടങ്ങളിൽ മെത്തഡിസ്റ്റ് മിഷനും അനാഥാലയവും ഉൾപ്പെടുന്നതോടൊപ്പം പ്രിബിലോഫ് ദ്വീപുകളിലെ നീർനായ് വേട്ട പ്രദേശങ്ങളിൽ പട്രോളിംഗ് നടത്തുന്ന അമേരിക്കൻ ഐക്യനാടുകളിലെ റവന്യൂ കട്ടറുകളുടെ ആസ്ഥാനവും ഇവിടെയായിരുന്നു. ഉനലാസ്കയിലെ ആദ്യത്തെ പബ്ലിക് സ്കൂൾ 1883 ൽ ആരംഭിച്ചു.
1924-ൽ യു.എസ്. കോൺഗ്രസ് അമേരിക്കൻ പൗരത്വം എല്ലാ തദ്ദേശീയ അമേരിക്കക്കാർക്കിടയിലേയ്ക്കും വ്യാപിപ്പിച്ചു (ഈ നിയമം അലാസ്കയിലെ തദ്ദേശവാസികളെക്കൂടി ഉൾപ്പെടുത്താനായിരുന്നു). യു.എസ്. ബ്യൂറോ ഓഫ് ഇന്ത്യൻ അഫയേഴ്‌സ് 1933-ൽ ഉനലാസ്കയിൽ ഒരു ആശുപത്രി സ്ഥാപിച്ചു.
അവലംബം
വർഗ്ഗം:ദ്വീപസമൂഹങ്ങൾ വർഗ്ഗം:റഷ്യയിലെ ദ്വീപുകൾ വർഗ്ഗം:അമേരിക്കൻ ഐക്യനാടുകളിലെ ദ്വീപുകൾ വർഗ്ഗം:ശാന്തമഹാസമുദ്രത്തിലെ അഗ്നിപർവ്വതങ്ങൾ വർഗ്ഗം:തുന്ദ്ര
വോയ്‌സ് ഓഫ് അമേരിക്ക
അമേരിക്കൻ ഐക്യനാടുകളുടെ ഔദ്യോഗിക പ്രക്ഷേപകരാണ് വോയ്‌സ് ഓഫ് അമേരിക്ക (VOA). ഷോർട്ട് വേവ്, വെബ് സർവീസ് ഉൾപ്പെടെ 44 ഭാഷകളിൽ സംപ്രേഷണമുണ്ട്. അമേരിക്കൻ ബ്രോഡ്കാസ്റ്റിംഗ് ബോർഡ് ഓഫ് ഗവർണേഴ്‌സിനു (BBG) കീഴിൽ പ്രവർത്തിച്ചു വരുന്ന അഞ്ച് അമേരിക്കൻ അന്താരാഷ്ട്ര പ്രക്ഷേപണ സ്ഥാപനങ്ങളിൽ ഒന്നാണ് വോയ്‌സ് ഓഫ് അമേരിക്ക. വോയ്‌സ് ഓഫ് അമേരിക്കയുടെ പരിപാടികൾ റേഡിയോ, ടെലിവിഷൻ, ഇന്റർനെറ്റ് തുടങ്ങിയ മാധ്യമങ്ങളിലൂടെ 45 ലോക ഭാഷകളിൽ സംപ്രേഷണം / പ്രക്ഷേപണം ചെയ്യപ്പെട്ടു വരുന്നു.
അവലംബം
വോയ്‌സ് ഓഫ് അമേരിക്കയുടെ ഔദ്യോഗിക വെബ് സൈറ്റ്
മേരി ഓഫ് ടെക്ക്
യുണൈറ്റഡ് കിങ്ഡം രാജ്ഞിയും ബ്രിട്ടീഷ് ആധിപത്യമുള്ള ഇന്ത്യയുടെ ചക്രവർത്തി ജോർജ് അഞ്ചാമൻറെ ഭാര്യയും ആയിരുന്നു മേരി ഓഫ് ടെക്ക് (വിക്ടോറിയ മേരി അഗസ്റ്റാ ലൂയിസ് ഓൾഗാ പൗളിൻ ക്ലോഡൈൻ ആഗ്നെസ്; 26 മേയ് 1867 - 24 മാർച്ച് 1953) വുട്ടെൻബർഗ് രാജ്യത്ത് ടെക്ക് രാജകുമാരി ആണെങ്കിലും, ജനിച്ചതും വളർന്നതും ഇംഗ്ലണ്ടിൽ ആയിരുന്നു. അവരുടെ മാതാപിതാക്കൾ ജർമൻ വംശജനായ ഡ്യുക്ക് ഓഫ് ടെക്ക് ഫ്രാൻസിസ്, ജോർജ്ജ് മൂന്നാമൻറെ ചെറുമകൾ ആയ കേംബ്രിഡ്ജിലെ രാജകുമാരി മേരി അഡ്ലൈഡ്, എന്നിവർ ആയിരുന്നു, അവരുടെ ജനന മാസത്തിൽ നിന്നും അവർ മേയ് എന്നു അനൗദ്യോഗികമായി അറിയപ്പെട്ടു,
പുറം കണ്ണികൾ
വർഗ്ഗം:1953-ൽ മരിച്ചവർ വർഗ്ഗം:1867-ൽ ജനിച്ചവർ വർഗ്ഗം:ബ്രിട്ടീഷ് രാജ്ഞി
വിന്റർ
ദീപു കരുണാകരന്റെ സംവിധാനത്തിൽ 2009 ജൂലൈയിൽ തിയേറ്ററുകളിലെത്തിയ ഒരു മലയാളചലച്ചിത്രമാണ് വിന്റർ. ജയറാം, ഭാവന എന്നിവർ പ്രധാനവേഷങ്ങളിൽ അഭിനയിച്ച ഈ ചിത്രം നിർമിച്ചിരിക്കുന്നത് കെ. രാധാകൃഷ്ണനാണ്. എം.ആർ. രാജ്കൃഷ്ണനാണ് ഈ ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത്. ഈ ചിത്രം ഒരു പരാജയമായിരുന്നു.
പുറത്തേക്കുള്ള കണ്ണികൾ
വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
1 ഗൂർഖാ റൈഫിൾസ്
അവലംബം
വർഗ്ഗം:ഇന്ത്യൻ കരസേന
മേരി ബ്രൂയിൻസ് ആലിസൺ
മേരി ബ്രൂയിൻസ് ആലിസൺ (മാർച്ച് 19, 1903 - സെപ്റ്റംബർ 15, 1994) അറേബ്യയിൽ മിഷനറി ഫിസിഷ്യനായി ജോലി ചെയ്ത അമേരിക്കയിൽ വൈദ്യശാസ്ത്രത്തിൽ പരിശീലനം നേടിയ ആദ്യത്തെ അമേരിക്കൻ വനിതകളിൽ ഒരാളാണ്. ഇംഗ്ലീഷ്:Mary Bruins Allison. ഫിലാഡൽഫിയയിൽ മെഡിക്കൽ കോളേജിൽ പഠിക്കുമ്പോൾ അവൾ അറബി പഠിച്ചു. 1934-ൽ മിഷനറി ഫിസിഷ്യനായി ജോലി ചെയ്യാൻ മിഡിൽ ഈസ്റ്റിലേക്ക് പോയി. നാൽപ്പത് വർഷത്തെ നീണ്ട കരിയറിൽ, അവർ പ്രധാനമായും കുവൈറ്റിലും ഇന്ത്യ, ഖത്തർ, ബഹ്‌റൈൻ, ഒമാൻ എന്നിവിടങ്ങളിലും ജോലി ചെയ്തു. കുവൈറ്റിലെ തന്റെ പദവിയിൽ അവർ സമ്പന്നരും ദരിദ്രരുമായ സ്ത്രീകളെ കൈകാര്യം ചെയ്തു.
വിജയിക്കണമെങ്കിൽ, പരിമിതമായ പരിശീലനം ലഭിച്ച മെഡിക്കൽ സ്റ്റാഫ്, അപര്യാപ്തമായ മെഡിക്കൽ വിഭവങ്ങൾ, സാംസ്കാരികവും ഭാഷാപരവും മതപരവുമായ വ്യത്യാസങ്ങൾ മൂലമുള്ള തടസ്സങ്ങൾ എന്നിവയുൾപ്പെടെ നിരവധി തടസ്സങ്ങൾ അവൾക്ക് തരണം ചെയ്യേണ്ടിവന്നു. അവൾ ജോലി ചെയ്തിരുന്ന രാജ്യങ്ങളിൽ ആധുനിക വൈദ്യസഹായം സ്ഥാപിക്കുന്നതിൽ അവർ ഗണ്യമായ സംഭാവനകൾ നൽകി; ബഹ്‌റൈനിലെയും ഒമാനിലെയും ഭരണാധികാരികൾ അവരുടെ രാജ്യങ്ങളിൽ ആശുപത്രികൾ സ്ഥാപിക്കാൻ സഹായിക്കാൻ മേരിയോട് ആവശ്യപ്പെട്ടു. 1975-ൽ അവൾ അമേരിക്കയിലേക്ക് മടങ്ങി.
ഷാർലറ്റ് ഗെയ്ൻസ്ബർഗ്
ഷാർലറ്റ് ലൂസി ഗെയ്ൻസ്ബർഗ് (ജനനം 21 ജൂലൈ 1971) ഒരു ബ്രിട്ടീഷ്-ഫ്രഞ്ച് നടിയും ഗായികയുമാണ്. ഇംഗ്ലീഷ് നടി ജെയ്ൻ ബിർക്കിന്റെയും ഫ്രഞ്ച് സംഗീതജ്ഞൻ സെർജ് ഗെയ്ൻസ്ബർഗിന്റെയും മകളാണ്. 12-ആം വയസ്സിൽ "ലെമൺ ഇൻസെസ്റ്റ്" എന്ന ഗാനത്തിലൂടെ പിതാവിനൊപ്പം സംഗീതരംഗത്ത് അരങ്ങേറ്റം കുറിച്ച ശേഷം, 15-ആം വയസ്സിൽ അവൾ പിതാവിനൊപ്പം ഒരു ആൽബം പുറത്തിറക്കി. 20 വർഷത്തിലേറെക്കാലങ്ങൾക്ക്ശേഷം (IRM, സ്റ്റേജ് വിസ്പർ, റെസ്റ്റ് എന്നിവ) ഗെയ്ൻസ്ബർഗ് പിന്നീട് പുറത്തിറക്കിയ ആൽബങ്ങൾ വാണിജ്യപരവും നിരൂപണാത്മകവുമായ വിജയം കൈവരിച്ചു. ലാർസ് വോൺ ട്രയർ സംവിധാനം ചെയ്ത "ഡിപ്രഷൻ" സിനിമാ ത്രയം ഉൾപ്പെടെ നിരവധി സിനിമകളിൽ പ്രത്യക്ഷപ്പെട്ടിട്ടുള്ള ഷാർലറ്റ് സീസർ അവാർഡും കാൻ ഫിലിം ഫെസ്റ്റിവലിലെ മികച്ച നടിക്കുള്ള അവാർഡും നേടിയിട്ടുണ്ട്.
ആദ്യകാലം
1971 ജൂലൈ 21 ന് മധ്യ ലണ്ടനിലെ മാരിൽബോൺ പ്രദേശത്ത് ഇംഗ്ലീഷ് നടിയും ഗായികയുമായ ജെയ്ൻ ബിർക്കിൻറേയും ഫ്രഞ്ച് സംഗീതജ്ഞനായ സെർജ് ഗെയ്ൻസ്ബർഗിൻറേയും മകളായി ഷാർലറ്റ് ഗെയ്ൻസ്ബർഗ് ജനിച്ചു.
ഗാലെ
ശ്രീലങ്കയിലെ ഒരു പ്രമുഖ നഗരമായ ഗാലെ(ගාල්ල;காலி), ശ്രീലങ്കയുടെ തെക്കു പടിഞ്ഞാറു ഭാഗത്ത് കൊളബൊയിൽ നിന്നും 119 കിലോ മീറ്റർ അകലത്തിൽ സ്ഥിതി ചെയ്യുന്നു. ശ്രീലങ്കയിലെ തെക്കൻ പ്രവിശ്യയുടെയും ഗാലെ ജില്ലയുടെയും ആസ്ഥാനമാണ് ഈ നഗരം. ക്രിക്കറ്റ് മത്സരങ്ങൾക്ക് വേദിയാകുന്ന, ഗാൾ അന്താരാഷ്ട്ര സ്റ്റേഡിയം ഈ നഗരത്തിലാണ്.
അവലംബം
വർഗ്ഗം:ശ്രീലങ്കയിലെ പട്ടണങ്ങൾ വർഗ്ഗം:ശ്രീലങ്കയിലെ നഗരങ്ങൾ
ഇസബെല്ല ഡി മോറ
ഇസബെല്ല ഡി മോറ (c. 1520 - 1545/1546) നവോത്ഥാന കാലഘട്ടത്തിലെ ഒരു ഇറ്റാലിയൻ കവയിത്രിയായിരുന്നു. ജീവിച്ചിരുന്ന കാലത്ത് ഒരു അജ്ഞാത വ്യക്തിയായിരുന്ന അവരെ ഒറ്റപ്പെട്ടു ജീവിക്കാൻ സഹോദരങ്ങൾ നിർബന്ധിക്കുകയും അത് അവരെ സദസുകളിൽനിന്നും സാഹിത്യ സല്ലാപങ്ങളിൽനിന്നും അകറ്റുന്നതിനിടയാക്കുകയും ചെയ്തു. കോട്ടയിൽ ഏകാന്തതയിൽ ജീവിക്കുമ്പോൾ, അക്കാലത്തെ സാഹിത്യ ലോകത്ത് പ്രചരിക്കാത്ത ഒരു സൃഷ്ടി അവൾ രചിച്ചു. അവരുടെ സംശയാസ്പദമായ രഹസ്യ പ്രണയത്തിന്റെ പേരിൽ സഹോദരങ്ങൾ ഒടുവിൽ അവരെ കൊലപ്പെടുത്തി. അവരുടെ 13 കവിതകൾ ഇന്നും നിലനിൽക്കുന്നു. പതിനാറാം നൂറ്റാണ്ടിലെ ഇറ്റാലിയൻ സാഹിത്യത്തിലെ ഏറ്റവും ശക്തവും യഥാർത്ഥ്യവുമായ കാവ്യപ്രകടനങ്ങളിലൊന്നായി കണക്കാക്കപ്പെടുന്ന ഈ കവിതകളിലെ ചില വിഷയങ്ങളെ അടിസ്ഥാനമാക്കി, ചില പണ്ഡിതന്മാരുടെ അഭിപ്രായത്തിൽ കാല്പനികപ്രണയ കവിതാ രചനയിലെ പൂർവ്വഗാമിയാണ് അവർ.
മുൻകാലജീവിതം
ഇസബെല്ല ഡി മോറ അക്കാലത്ത് നേപ്പിൾസ് രാജ്യത്തിന്റെ ഭാഗമായ ഫാവലെയിലെ (ഇപ്പോൾ മറ്റേര പ്രവിശ്യയിലെ വാൽസിന്നി) ഒരു കുലീന കുടുംബത്തിലാണ് ജനിച്ചത്. ഫാവലെയിലെ മാടമ്പിയായിരുന്ന ജിയോവാന്നി മിഷേൽ ഡി മോറയുടെയും നിയോപൊളിറ്റൻ കുടുംബത്തിൽ പെട്ട ഒരു കുലീനയായ ലൂയിസ ബ്രാൻകാസിയോയുടെയും മകളായിരുന്നു അവർ. ജനനത്തീയതി അനിശ്ചിതത്വത്തിലുള്ള അവർ 1515 അല്ലെങ്കിൽ 1516 -ൽ നേരത്തെതന്നെ ജനിച്ചതാണെന്നുവരികിലും പൊതുവേ, ബെനഡെറ്റോ ക്രോസ് നടത്തിയ ഒരു പഠനത്തിൽ പരാമർശിക്കുന്നത് ജനനം 1520 -ഓടെയാണെന്നാണ്.
നന്നംമുക്ക് ഗ്രാമപഞ്ചായത്ത്
മലപ്പുറം ജില്ലയിലെ പൊന്നാനി താലൂക്കിൽ, പെരുമ്പടപ്പ് ബ്ളോക്കിലാണ് 19.36 ചതുരശ്ര കിലോമീറ്റർ വിസ്തീർണ്ണമുള്ള നന്നംമുക്ക് ഗ്രാമപഞ്ചായത്ത് സ്ഥിതി ചെയ്യുന്നത്. 1962-ൽ ആണ് നന്നംമുക്ക് ഗ്രാമപഞ്ചായത്ത് രൂപീകൃതമായത്. ഈ ഗ്രാമപഞ്ചായത്തിൽ 17 വാർഡുകളുണ്ട്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
കേരള സോപ്പ്സ്
അവലംബം
വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
ഗാർസിയാ ഡ ഒർത
പതിനാറാം ശതകത്തിൽ ഇന്ത്യ സന്ദർശിച്ച പോർത്തുഗീസ് വൈദ്യനാണ് ഗാർസിയ ദെ ഒർത. പൂർവദേശങ്ങളിലെ ചികിത്സാ സമ്പ്രദായങ്ങളിൽ അതീവ കൗതുകമുണ്ടായിരുന്ന ഒർത, ഒരു സഞ്ചാരിയെന്നതിലുപരി വൈദ്യശാസ്ത്രജ്ഞനെന്ന നിലയ്ക്കാണ്   ഇന്ത്യയിലെത്തിയത്.
ജീവിതരേഖ
സ്പാനിഷ് അതിർത്തിക്കടുത്തുളള എൽവസ് എന്ന കൊച്ചു ഗ്രാമത്തിലാണ് ഒർത ജനിച്ചത്. ജനനത്തിയ്യതിയെക്കുറിച്ച് വ്യക്തമായ രേഖകളില്ല. 1501 നോട് അടുപ്പിച്ച് ആയിരിക്കണമെന്നാണ് അനുമാനം .1515 മുതൽ 1526 വരെ  സ്പാനിഷ്  വിദ്യാലയങ്ങളിലാണ് ഒർത പഠിച്ചത്. വൈദ്യശാസ്ത്രത്തിൽ വിരുദം നേടി തിരിച്ചെത്തിയശേഷം 1532 വരെ   സ്വന്തം ഗ്രാമത്തിൽ വൈദ്യവൃത്തി നടത്തി. പിന്നീട് രണ്ടു വർഷം ലിസ്ബൺ സർവകലാശാലയിൽ അദ്ധ്യാപകനായി ചേർന്നു.1534 -ലാണ് ഇന്ത്യയിലേക്കു പോകാനുളള അവസരം ലഭിച്ചത്.
ഇന്ത്യയിലെ ഔഷധികളേയും ചികിത്സാ വിധികളേയും പറ്റി
ഒർതയുടെ പര്യവേഷണങ്ങൾ   ഇന്ത്യയുടെ പടിഞ്ഞാറൻ തീരപ്രദേശങ്ങളിൽ മാത്രം ഒതുങ്ങിനിന്നതായി കാണുന്നു. . എങ്കിലും താൻ കണ്ടുമുട്ടിയ പല വ്യക്തികളിൽ നിന്നും ഒർത വിശദമായ വിവരങ്ങൾ ശേഖരിച്ചതായി കാണുന്നു. താൻ സംഗ്രഹിച്ചെടുത്ത വിവരങ്ങൾ ഒർത പുസ്തകരൂപത്തിൽ ക്രോഡീകരിച്ചു. ആഖ്യാനശൈലി ഒർതയും സാങ്കല്പിക കഥാപാത്രമായ ഡോക്റ്റർ റുവാനോയുമായുളള സംഭാഷണങ്ങളായിരുന്നു. സംഭാഷണങ്ങളിലൂടെ ചെടികളായും ധാതുക്കളായും അത്രത്തോളം ഔഷധങ്ങളേയും ഒർത വായനക്കാർക്കു പരിചയപ്പെടുത്തുന്നു. ഈ പുസ്തകം ഇന്നും ഒരു റഫറൻസ് ഗ്രന്ഥമായി ഉപയോഗിക്കപ്പെടുന്നു.
അന്ത്യം
1568-ൽ മരിക്കുന്നതു വരെ  ഒർതയുടെ ആസ്ഥാനം ഗോവയായിരുന്നു. പക്ഷേ അവസാന നാളുകൾ സുഖകരമായിരുന്നില്ല. യഹൂദനായിരുന്നതിനാൽ ഒർതക്കും കുടുംബാംഗങ്ങൾക്കും പലേ പരീക്ഷണങ്ങളേയും അഭിമുഖീകരിക്കേണ്ടിവന്നു.
ജല സംരക്ഷണം
ലഘുചിത്രം|300x300ബിന്ദു|കേരളത്തിലെ ഒരു മഴവെള്ള സംഭരണി
ഗാർസിയാ ഡ ഒർത
അവലംബം
വർഗ്ഗം:ഇന്ത്യയിലെത്തിയ സഞ്ചാരികൾ വർഗ്ഗം:വൈദ്യശാസ്ത്രം
ജല സംരക്ഷണം
ജലത്തിന്റെ ഉപയോഗം സുസ്ഥിരമായി കൈകാര്യം ചെയ്ത്, ഭാവിയിലെ ആവശങ്ങൾക്കും കൂടി ഉതകും വിധം പ്രയോജനപ്പെടുത്തുന്നതിനായ് സ്വീകരിച്ചുവരുന്ന നയങ്ങൾ, ഉപായങ്ങൾ, ചര്യകൾ എന്നിവയെല്ലാം ചേർന്നതാണ് ജല സംരക്ഷണം (ഇംഗ്ലീഷ്: Water conservation). ജനസംഖ്യ, കുടുംബത്തിന്റെ വലിപ്പം, സാമ്പത്തികശേഷി എന്നിവയെല്ലാം ജല ഉപയോഗത്തെ സ്വാധീനിക്കുന്ന ഘടകങ്ങളാണ്. കാലാവസ്ഥാ വ്യതിയാനം മുതലായ പ്രശ്നങ്ങൾ പ്രകൃത്യായുള്ള ജല സ്രോതസ്സുകളിൽ വളരെയധികം ആഘാതം സൃഷ്ടിക്കുന്നുണ്ട്. പ്രത്യേകിച്ചും ഉല്പാദന -കാർഷിക മേഖലകളിലേക്കാവശ്യമായ ജലസേചനവുമായി ബന്ധപെട്ടാണിത്.
ജലസംരക്ഷണത്തിനായ് നടത്തുന്ന ഉദ്യമങ്ങളുടെ ചില പ്രധാന ലക്ഷ്യങ്ങൾ ഇവയാണ്:
ജലസംരക്ഷണ മാർഗ്ഗങ്ങൾ
ജലം സംരക്ഷിക്കുന്നതിന് സഹായകമായ ചില പ്രവർത്തനങ്ങൾ താഴെ കൊടുക്കുന്നു ജലസംരക്ഷണത്തിലെ ഒരു മാർഗ്ഗം എന്നത് മഴവെള്ള സംഭരണമാണ്. കുളങ്ങൾ, തടാകങ്ങൾ, കനാലുകൾ എന്നിവ നിർമ്മിക്കൽ, ജലസംഭരണികളുടെ ശേഷി വർദ്ധിപ്പിക്കൽ, മഴക്കുഴികൾ, വീടുകളിലും മറ്റും മഴവെള്ള സംഭരണികൾ സ്ഥാപിക്കൽ എന്നിവ മഴവെള്ളം സംഭരിക്കാനുള്ള വ്യത്യസ്ത രീതികളാണ്. ഇങ്ങനെ ശേഖരിക്കുന്ന ജലം ശൗചാലയ ഉപയോഗം, പൂന്തോട്ട പരിപാലനം, പുൽത്തകിടി നനക്കൽ, ചെറിയ തോതിലുള്ള കൃഷിയാവശ്യങ്ങൾ എന്നിവയ്ക്കെല്ലാം ഉപയോഗപ്പെടുത്താവുന്നതാണ്.
അവലംബം
Jomes
വർഗ്ഗം:ജലസംരക്ഷണം
സത്യഭാമ
ശ്രീകൃഷ്ണന്റെ മൂന്നാമത്തേതും പ്രാധാന്യം കൊണ്ട് രണ്ടാമത്തേതുമായ ഭാര്യയാണ് സത്യഭാമ (Satyabhama). ഭൂദേവിയുടെ അവതാരമായി സത്യഭാമയെ കരുതുന്നു. സത്യഭാമയാണ് നരകാസുരനെ തോൽപ്പിക്കാൻ കൃഷ്ണനെ സഹായിച്ചത്.
വർഗ്ഗം:മഹാഭാരതത്തിലെ കഥാപാത്രങ്ങൾ
സത്രാജിത്തിൻെറ പുത്രിയാണ് സത്യഭാമ, സൂര്യഭഗവാനിൽ നിന്ന് സ്യമന്തകം എന്ന അതിവിശിഷ്ട രത്നം സത്രാജിത്തിന് ലഭിച്ചിട്ടുണ്ട്.
ഈ അമൂല്യരത്നം രാജഭണ്ഡാരത്തിലേക്ക് നൽകുവാൻ ശ്രീ കൃഷ്ണൻ ഒരിക്കൽ സത്രാജിത്തിനോട് ആവശ്യപെടുകയുണ്ടായി, എന്നാൽ രത്നം കൊടുപ്പാൻ സത്രാജിത്തിന് താല്പര്യമുണ്ടായിരുന്നില്ല.
ഒരുദിവസം അനുജനായ പ്രസേനൻ സ്യമന്തകരത്നം കഴുത്തിലണിഞ്ഞ് കുതിരപ്പുറമേറി നായട്ടിനായ് കാട്ടിലേക്ക് പുറപ്പെട്ടു.വനാന്തരത്തിൽവെച്ച് സ്യമന്തകത്തിൻെറ മിഴിചിമ്മും പ്രഭ കണ്ട് കോപിഷ്ടനായ ഒരു ഉഗ്രസിംഹം പ്രസേനനേയും കുതിരയേയും അടിച്ചു കൊന്ന് രത്ന (മണി) കടിച്ചുപിടിച്ച് കടന്നുകളഞ്ഞു.പ്രഭ ചൊരിയുന്ന രത്നവുമായി പോകുന്ന സിംഹത്തിനെ ജാംബവാൻ കാണുകയും അദ്ദേഹം സിംഹത്തെ വധിച്ച് മണി തൻെറ ഇളയമകന് കളിക്കാൻ കൊടുക്കുകയും ചെയ്തു.
നായട്ടിനുപോയ അനുജൻ തിരിച്ചു വരാഞ്ഞതിനെ തുടർന്ന് സത്രാജിത്ത് കാനനത്തിലെത്തി തിരഞ്ഞു നടന്നു .പ്രസേനനും കുതിരയും വധിക്കപ്പെടുകയും സ്യമന്തകമണീ ആരോ കവർന്നതായും മനസ്സിലാക്കി. ഇതൊക്കെ കൃഷ്ണനാണ് ചെയ്തതെന്ന് പരക്കെ പറയുകയും അധിക്ഷേപിക്കുകയുചെയ്തു.
അങ്ങനെ അപവാദങ്ങൾ കൃഷ്ണൻെറ ചെവിയിലുമെത്തി.നിജസ്ഥിതി ലോകരെ മനസ്സിലാക്കാൻ ഭഗവാൻ കൃഷ്ണൻ ശ്രീരാമ രൂപത്തിൽ ജാംബവാന് ദർശനം നൽകുകയും വൃത്താന്തങ്ങളൊക്കെ ധരിപ്പിച്ച് രത്നം വീണ്ടെടുത്ത് സത്രാജിത്തിനെ ഏല്പിക്കുകയും ചെയ്തു.
ഈ സംഭവത്തിനുശേഷം സത്രാജിത്ത് പാശ്ചാത്താ വിവശനായി കാണപ്പുപെട്ടു. ഭഗവാൻ കൃഷ്ണനെപറ്റി വെറുതെ പാപകരമായ അപവാദങ്ങൾ പറഞ്ഞുപോയല്ലോ എന്നോർത്ത് അയാൾ വിഷമജീവിതം നയിച്ചു.
ആസ്ത്രേലിയൻ കടൽ സിംഹം
ആസ്ത്രേലിയയുടെ തെക്കും,പടിഞ്ഞാറും തീരങ്ങളിൽ കാണപ്പെടുന്ന കടൽസിംഹമാണ് ആസ്ത്രേലിയൻ കടൽ സിംഹം(Australian sea lion). ഇതിന്റെ ശാസ്ത്രനാമം Neophoca cinerea എന്നാണ്.
സവിശേഷതകൾ
മറ്റു സീലുകളെ അപേക്ഷിച്ച് ഇവയ്ക്ക് നിശ്ചിതമായ പ്രജനനകാലം ഇല്ല. അമ്മ കടൽ സിംഹങ്ങൾ മൂന്ന് വയസ്സ് ആകുന്നതു വരെ കുട്ടികളെ പരിപാലിക്കുന്നു. കുട്ടികളെ പരിപാലിക്കുന്നതിൽ ആൺ കടൽ സിംഹങ്ങൾക്ക് ഒരു താൽപര്യവും കാണാറില്ല. തന്റെ ചുറ്റുമുള്ള അധികാര പ്രദേശത്ത് കടക്കുന്ന മറ്റു ആൺ കടൽ സിംഹങ്ങളെ ഇവ ശക്തമായി നേരിടുന്നു. ആൺ കടൽ സിംഹങ്ങൾക്ക് 300 കിലോഗ്രാം വരെ ഭാരം ഉണ്ടാകും.
സംരക്ഷണം
ഇതുവരെ ഉള്ള കണക്ക് പ്രകാരം 14,730 കടൽ സിംഹങ്ങൾ ജീവിച്ചിരിക്കുന്നു.South Australian National Parks and Wildlife Act 1972 പ്രകാരം ഇവയെ വേട്ടയാടുന്നത് നിരോധിച്ചിരിക്കുന്നു. എങ്കിലും അനധികൃതമായ മത്സ്യബന്ധനം കൊണ്ടും മറ്റു കാരണങ്ങളാലും ഇവ ഇന്ന് വംശനാശ ഭീഷണി നേരിടുന്നു.
അവലംബം
വർഗ്ഗം:ഓസ്ട്രേലിയയിലെ സസ്തനികൾ വർഗ്ഗം:കടൽനായകൾ
പുനരുൽപ്പാദനം
പാഴ്വസ്തുക്കളെ പുതിയ വസ്തുക്കളാക്കി മാറ്റുന്ന പ്രവർത്തനത്തെയാണ് പുനരുൽപ്പാദനം (ഇംഗ്ലീഷ്: Recycling റീസൈക്ക്ലിങ്) എന്ന് പറയുന്നത്. ഇത് പരമ്പരാഗതമായ പാഴ്വസ്തു സംസ്ക്കരണത്തിനുള്ള ബദലാണ്. ഇതിന് വസ്തുക്കളെ ലാഭിക്കാനും ഹരിതഗൃഹവാതകങ്ങളുടെ പുറംതള്ളൽ കുറയ്ക്കാനും കഴിയും (ഉദാഹരണമായി പ്ലാസ്റ്റിക്കിന്റെ നിർമ്മാണവുമായി താരതമ്യം ചെയ്യുമ്പോൾ ). പ്രയോജനകരമാകാൻ സാധ്യതയുള്ള വസ്തുക്കൾ പാഴ്വസ്തുക്കളാകുന്നതു തടയാനും പുതിയ അസംസ്കൃതക്കളുടെ ഉപയോഗത്തെ കുറയ്ക്കാനും പുനരുപയോഗത്തിലൂടെ കഴിയുന്നു. ഇതിലൂടെ ഊർജ്ജ ഉപയോഗം, വായു മലിനീകരണം (ഇൻസനറേറ്ററിൽ നിന്ന്), ജലമലിനീകരണം (ചപ്പുചവറുകൾ മണ്ണിൽ മൂടുന്നതിൽ നിന്ന്).
പുനരുപയോഗം എന്നത് ആധുനികരീതിയിൽ പാഴ്വസ്തുക്കൾ കുറയ്ക്കാനായുള്ള ഒരു പ്രധാനഘടകമാണ്. കുറയ്ക്കുക, പുനരുപയോഗിക്കുക എന്നിവ മാലിന്യശ്രേണീയിലെ മൂന്നാമത്തെ ഘടകമാണിത്.
ക്രിപ്റ്റൊസ്പൊറീഡിയോസിസ്
ക്രിപ്റ്റൊസ്പൊറീഡിയം എന്ന പ്രോട്ടോസോവ മൂലമുണ്ടാകുന്ന അസുഖമാണ് ക്രിപ്റ്റൊസ്പൊറീഡിയോസിസ്. ഈ പരാദം മനുഷ്യരുടെയും മൃഗങ്ങളുടെയും കുടലിൽ വളർന്നു പെരുകുന്നു. വയറിളക്കമാണ് ഈ അസുഖത്തിൻറെ പ്രധാന ലക്ഷണം. രോഗപ്രതിരോധശേഷി വളരെ കുറവുള്ളവരെയാണ് ഈ അസുഖം സാധാരണയായി ബാധിക്കുക. ആരോഗ്യമുള്ളവർക്ക് ഈ അസുഖം വന്നാൽ തന്നെയും തനിയെ ഭേദമാവാറാണ് പതിവ്. .
രോഗലക്ഷണങ്ങൾ
രോഗബാധയുണ്ടായി രണ്ടു മുതൽ പത്ത് ദിവസങ്ങൾക്കുള്ളിൽ രോഗലക്ഷണങ്ങൾ കണ്ടുതുടങ്ങുന്നു. ആരോഗ്യമുള്ളവരിൽ വയറിളക്കം തനിയെ നിൽക്കുമെങ്കിലും രോഗപ്രതിരോധശേഷി കുറവുള്ളവരിൽ ശമനമില്ലാത്ത വയറിളക്കം ഉണ്ടാവുന്നു.
രോഗം പകരുന്ന മാർഗ്ഗങ്ങൾ
രോഗബാധയുള്ളവരുടെ മലത്തിലൂടെ രോഗാണുക്കൾ പുറത്ത് വരുന്നു. രോഗാണു കലർന്ന് മലിനമായ കുടിവെള്ളത്തിലൂടെയോ ഭക്ഷണത്തിലൂടെയോ ആണ് സാധാരണയായി രോഗം പകരുന്നത്.ശരിയായ ശുചീകരണ സംവിധാനമില്ലാത്ത പൊതു നീന്തൽക്കുളങ്ങൾ ഉപയോഗിക്കുന്നത് വഴിയും രോഗം വരാം. ക്രിപ്റ്റൊസ്പൊറീഡിയം സിസ്റ്റുകൾ സാധാരണ ഉപയോഗിക്കുന്ന പല അനുനാശിനികളെയും പ്രതിരോധിക്കാൻ ശേഷിയുള്ളവയാണ്.
അവലംബം
വർഗ്ഗം:പ്രൊട്ടോസോവകൾ മൂലമുണ്ടാകുന്ന രോഗങ്ങൾ
ആടുജീവിതം (ചലച്ചിത്രം)
ബെന്യാമിന്റെ ആടുജീവിതം എന്ന നോവലിനെ അടിസ്ഥാനമാക്കി, ബ്ലെസി തിരക്കഥയും സംവിധാനവും നിർവഹിച്ച് പുറത്തിറങ്ങാനിരിക്കുന്ന സിനിമയുടെ ചർച്ച നോവലിറങ്ങിയ 2008 മുതൽക്കേ തുടങ്ങിയതാണ്. ഒരു മലയാളം ചിത്രമാണ് ആടുജീവിതം. പൃഥ്വിരാജ് ആണ് നജീബ് എന്ന പ്രവാസിയുടെ എന്ന കഥാപാത്രത്തെ അവതരിപ്പിക്കുന്നത്. ക്യാമറ കൈകാര്യം ചെയ്യുന്നത് കെ. യു. മോഹനനും, ശബ്ദമിശ്രണവും നിർവഹിക്കുന്നത് റസൂൽ പൂക്കുട്ടിയും ആണ്. എന്നാൽ ചിത്രത്തിന്റെ പശ്ചാത്തലസംഗീതവും ഗാനങ്ങളും ഒരുക്കുന്നത് പ്രശസ്ത സംഗീതസംവിധായകൻ എ. ആർ. റഹ്മാൻ ആണ്.
നിർമ്മാണം
തിരുവല്ലയിലെ അയ്യൂരിൽ 2018 മാർച്ച് 1ന് ആണ് ചിത്രത്തിന്റെ ഷൂട്ടിംഗ് ആരംഭിച്ചത്. 2018 ഏപ്രിൽ ആദ്യം തന്നെ കേരളത്തിലുള്ള ചിത്രീകരണം പൂർത്തിയായി. ബാക്കി ചിത്രീകരണം ജൂണിലേക്ക് മാറ്റി വെക്കുകയും ചെയ്തു. കൂടാതെ 27 വർഷങ്ങൾക്ക് ശേഷം എ. ആർ. റഹ്മാൻ മലയാളസിനിമയിലേക്ക് തിരിച്ച് വരുന്നു എന്ന പ്രത്യേകത കൂടിയുണ്ട് ആടുജീവിതത്തിന്. ഇത് അദ്ദേഹത്തിന്റെ മൂന്നാമത്തെ മലയാള ചിത്രമാണ്.
തേൻതുള്ളി
1979ൽ പുറത്തിറങ്ങിയ, സംവിധാനം പി.വി. ഷാജിഹാൻ നിർമ്മിച്ച കെ.പി. കുമാരൻ സംവിധാനം ചെയ്ത ഒരു ഇന്ത്യൻ മലയാളം സിനിമ ആണ് തേൻതുള്ളി. ഈ ചിത്രത്തിൽ ശ്രീവിദ്യ, സത്താർ, സുകുമാരൻ, ബാലൻ കെ നായർ എന്നിവർ അഭിനയിച്ചു. ഈ ചിത്രത്തിൽ കെ. രാഘവന്റെ ഈണത്തിൽ അബ്ദുറഹിമാന്റെ ഗാനങ്ങൾ ഉണ്ട്.
പാട്ടരങ്ങ്
കെ. രാഘവൻ സംഗീതം നൽകിയതും ഗാനരചയിതാവ് പി ടി അബ്ദുറാഹിമാൻ, കാസി മുഹമ്മദ് എന്നിവരാണ്.
പരാമർശങ്ങൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:കെ. പി കുമാരൻ സംവിധാനം ചെയ്ത ചലച്ചിത്രങ്ങശ്ശ്ല്
ജർമൻ ചാൻസലർ
ജർമനിയുടെ രാഷ്ട്രനേതാവിന്റെ സ്ഥാനപ്പേരാണ് ജർമൻ ചാൻസലർ (Chancellor of Germany). മിക്കരാജ്യങ്ങളിലെയും പ്രധാനമന്ത്രിക്ക് തുല്യമായ സ്ഥാനമാണിത്.
നിലവിലെ ജർമൻ ചാൻസലർ ആംഗല മെർക്കൽ ആണ്.മൂന്നാം തവണയാണ് ഇവർ ഈ സ്ഥാനത്തെത്തുന്നത്.ആദ്യമായി ഈ പദവിയിലെത്തുന്ന വനിതയും മെർക്കൽ ആണ്.
ലേഖനങ്ങൾ
വർഗ്ഗം:ജർമ്മനിയുടെ ചാൻസലർമാർ
ടാനിയ സച്ദേവ്
ഇന്റർനാഷണൽ മാസ്റ്റർ, വനിത ഗ്രാന്റ്മാസ്റ്റർ എന്നീ നേട്ടങ്ങൾ കരസ്ഥമാക്കിയ ഒരു ഇന്ത്യൻ ചെസ്സ് കളിക്കാരിയാണ് ടാനിയ സച്ദേവ് (ജനനം 20 ആഗസ്റ്റ് 1986, ഡൽഹി).
അവലംബം
വർഗ്ഗം:ഇന്ത്യയിലെ ചെസ്സ് കളിക്കാർ വർഗ്ഗം:ചെസ്സ് ഇന്റർനാഷണൽ മാസ്റ്റർമാർ വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ വർഗ്ഗം:1986-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ വർഗ്ഗം:2010 ഏഷ്യൻ ഗെയിംസിലെ ചെസ്സ് കളിക്കാർ